text:
ORANJESTAD – Recientemente Conseho di Minister di Gabinete Mike Eman II a tuma decision cu e especie endemico di prikichi ta bira oficialmente e parha nacional di Aruba. E anuncio aki Minister President a haci’e publico diasabra ultimo durante encuentro cu, entre otro, Aruba Birdlife Conservation (ABC). Premier Eman a expresa di ta sinti un satisfaccion hopi grandi di por a contribui na e paso importante aki pa preservacion di un specie di bestia cu ta haya solamente na Aruba.
Naturalmente e noticia a haya un bon bini masha positivo mes ya cu e declaracion ta proporciona na e specie di parha aki balor y proteccion. Actualmente, e prikichi Arubiano ta conoce un caida considerabel di e cantidad loke por catolog’e den peliger di extincion. President di ABC, Greg Peterson, ta felicita Gobierno di Aruba pa e decision sabio cu a tuma. Adicionalmente, e organisacion a haya peticion Gabinete Mike Eman pa bin cu un propuesta pa rescata y aumenta e poblacion di prikichi na Aruba.
Prome Minister Mike Eman a expresa di a haya un punto di bista mas amplio y profundo di naturalesa y e balor cu esaki tin pa un pais danki na e experiencia cu el a comparti cu e delegacion Arubano cu a participa recientemente den e Risaralda Bird Festival na Pereira, Colombia y cu e tabatin e honor di encabesa.
Relaciona cu e evento, diasabra ultimo, organisadornan a haci entrega di un certificado na e participantenan, a gradici patrocinadornan local cu a haci e biahe posibel y tambe a presenta un serie di fotografia di Prikichi na Premier Eman como muestra di aprecio pa su sosten. Minister President Eman tabata presente na e encuentro hunto cu su señora Doina, Secretaria di Conseho di Minister Sra. Nicole Hoevertsz, directiva y boluntarionan di ABC, directiva di Aruba Trade & Industry Association (ATIA) y mucha y mayornan cu a bay Hulanda.


c: text/html

text:
ORANJESTAD, ARUBA – Aruba Bank Management Board a aproba AWG.50,000.00 di sponsorship pa e projecto Cas Speransa 2017. E projecto Cas di Speransa ta un iniciativa cu ta alinia cu Aruba Bank su brand pillar We Care. Esaki ta encera cu nos ta sigi honra e rol di sostenedor comunitario cu Aruba Bank a empeña pa mas di 90 aña y nos ta hasi esaki cu e sostenibilidad di nos pais den projectonan.
E projecto en particular aki ta fit den nos esfuerzonan di mercadeo tambe, caminda nos ta inclui entre otro e sosten y aporte na causanan y eventonan como parti di nos obligacionnan como miembro di nos comunidad y tambe cu ta toca nos hendenan y ta contribui na e bienestar di nan y di nos economia. Cas Speransa ta relaciona directamente tambe cu nos conocido esfuerzonan pa promove bienestar fisico y mental di miembronan den nos comunidad.
E projecto ta un ehempel di con mundo di negoshi y sociedad en general ta uni cu otro na un manera natural. Ademas Hope Aruba Fundacion Restuaracion y Global Teen Challenge tambe ta maneha y combina e esfuerzo unico aki cu un plan economicamente sostenibel y viabel hunto cu (Cunucu di Jimmy), cual nos banco ta sostene financieramente tambe.
Aruba Bank ta contento di por sostene e iniciadornan di e bunita labor aki, Sra. Malmberg cu ta un cliente di hopi tempo di Aruba Bank, y e ekipo completo cu e ta traha cune. Nos ta desea tur, en especial e clientenan di e centro nobo, tur cos bon cu e oportunidad unico aki cu Cas Speransa ta brinda esunnan cu mas mester di dje den nos comunidad.

robotstxt: allowed

filter: keep


text:
Tempo: Awe anochi: parcialmente nubla cu un awacero pasahero den marduga y mayan: parcialmente nubla cu un awacero pasahero te breve
temperatura maximo 32 grado celsius
temperatura minimo 26 grado celsius
bahada di solo : 6:45 pm
subida di solo : 6:29 am
Biento: Modera te basta fuerte for di direccion generalmente oost; forsa 4 te 5 (20 te 39 km/ora, 11 te 21 nudo). Den dia posiblemente fuerte den rafaga; forsa 6 (40 te 50 km/ora, 22 te 27 nudo).
situacion general di tempo pa proximo 24 ora: un atmosfera regional humedo y instabiel lo
pone temporalmente pa mas nubia forma y pasa riba region local. durante proximo 24 ora
esaki lo por produci un awacero pasahero te breve cu tambe un chance chikito palamper cu strena.
condicionan maritimo/ estado di lama: ta spera un estado di lama leve na partinan protehe, y modera na partinan zuid. na partinan oost te noordwest lama lo ta generalmente modera cu olanan entre 3 pa 5, localmente 6 pia.
aviso/ alerta:
labadera na costanan oost te noordwest produci pa horcan larry ta birando menos y lo sigui baha den curso di awe y mayan diahuebs. e aviso pa boto chikito pa e partinan aki lo keda na vigor te mayan 6’or. e aviso pa oleaje halto na costa tambe lo wordo cancela mayan mainta 6’or.
fenomenonan special: ningun
tempo tropical significante: horcan larry tabata situa riba atlantico central, na distancia grandi, zuidoost di bermuda y ta move noordwest. larry ta solamente un molester pa navegacion maritimo.
un area di mal tempo den parti noordoost di golfo di mexico tin un chance medio grandi
di sigui desaroya y bira un cyclon tropical den proximo 48 ora.
potencial di awacero pa proximo 24 ora: 1 to 3 mm; localmente esaki por varia.
registracion di temperatura (grado celsius) y
awacero (mm) den ultimo 24 ora (8’am pa 8’am):
airport : max 32 / min 27 / 1.4 mm
westpunt: max 32 / min 26 / 0.7 mm
sta rosa: max 32 / min 26 / 2.1 mm
pronostico di tempo pa proximo 3 dianan: Parcialmente nubla cu un awacero pasahero te breve. biento lo ta for di direccion oost y modera te basta fuerte; fuerte te posiblemente duro den rafaga; temperatura (grado celsius) max / min lo ta: 33 / 28
proximo boletin diahuebs 09 september 2021 17:00 (21:00 utc)


text:
Partido MEP: Mientras MEP cu RAIZ si ta labora
ORANJESTAD (AAN): December ultimo Gabinete Wever Croes 2 a anuncia un proyecto cu ta di suma importancia pa e desaroyo y progreso economico di nos Pais ademas di su balor agrega pa proteccion pa nos medio ambiente. Esey ta e proyecto di Eagle LNG, gas natural likido cu n’e momento cu e proyecto aki ta cla, lo percura pa e.o. reduccion di gastonan di produccion di energia cu na su turno lo transforma su mes den reduccion di awa y coriente pa nos pueblo y comercio.
Despues di tur e controversia cu oponentenan a purba na crea, tur esaki a keda desbarata na momento cu a bira claro den diverso publicacionnan, cu AVP ta “contra” e proyecto aki di GAS djies pasobra cu ta MEP a bin cu ne. E proyecto di Eagle LNG ta netamente un logro di nos Minister President Evelyn Wever Croes cu a wordo concretisa pa Minister Glenbert Croes.
Diferente declaracion di Mike de Meza den tempo cu e tabata Minister, no tabatin caminda pa gaba con bon nan proyecto di gas ta pa Aruba. Manera Mike de Meza a declara na 2016: “Minister ing. de Meza a papia di con e gas natural ta sirbi tambe pa un operacion mas eficiente di nos compania di produccion di awa y coriente, WEB Aruba N.V. Otro ehempel di un uso beneficioso di gas natural riba nos isla ta den transporte publico, pero tambe transporte en general. Te hasta turismo por conoce un impulso danki na e suministro di gas natural.
“Hopi cruiseship ta cambiando nan fuel for di bunker fuel pa bay over pa LNG cu ta haci’e mas atractivo un bes cu bo tin e suministro ey na Aruba,” asina e titular di Energia a splica. Un bes cu e liñanan di crucero sa cu na Aruba nan por stop y ademas di haya un tremendo ‘port of call’ y alabes ‘tank’, sin duda algun, Aruba lo ta un opcion hopi mas conveniente compara cu otro islanan den Caribe.” Esey ta palabranan di Mike de Meza, e Minister cu tabata prominente den AVP. Ta kico a cambia anto? Esey ta MEP su pregunta. Awe nan tur ta grita contra. Ta pasobra cu e ta un logro di MEP? Ta un berguensa cu e nobonan, cu mester ta e futuro dje Partido, a cay den e mesun politica negativo populista di AVP.
Awe AVP kier tilda Fraccion di MEP di a bay tene buitendag na WEB. Un declaracion di e profesor di AVP cu basicamente ta bisa bo: tende ta profesor mi ta, mi sa tur cos miho! Gerlien Croes cu mester bira e futuro lider di AVP a declara: MEP y RAIZ a bay tene rondleiding den WEB. E ta tristo cu cada bes AVP ta reconfirma cu nan no tin interes di Pais Aruba na pecho.
Cada bes nan ta comproba cu ta pasobra MEP a logra un proyecto asina importante, cu nan dolor tin mas balor y importancia cu e desaroyo di nos pais y bienestar di nos pueblo. Djis sinta grita contra cada bes, ta prueba cu falta hopi madures politico den e integrantenan nobo di AVP cu lastimamente ta indica di tambe a bira studiante di e Universidad di AVP. Y kico e Universidad aki a produci nos tur sa caba.


text:
Den cuadro di e memorando di colaboracion (MOU) entre Museo Arqueologico Nacional Aruba (MANA) y e protecto di e ‘Conseho di Investigacion Europeo’ esta ‘Nexus 1492’, lo tuma lugar un excavacion di sondeo na Santa Cruz. E Departamento Cientifico di MANA y arqueologonan di NEXUS lo remove capanan di superficie terestre pa haya mas informacion tocante e grandura, densidad di material arqueologico etc. di e santana cu a descubri na Santa Cruz na 2001.
Innovacion
Pa prome biaha na Aruba lo usa un drone y aparato di filma 360 pa documenta trabounan di excavacion. E documentacion aki ta na encargo di ‘Brenchie’s Lab’ y e material lo por ser usa pa uso di documentacion cientifico y educativo. Ta planea pa e ‘producto’ di e filmacion ser usa como parti di e oferta educativo di MANA pa scolnan secundario. Henter comunidad di Aruba y esun internacional tambe lo por conoce mas di e trabounan aki ya cu ta planea pa incorpora e material di e filmacion riba e.o. e website di NEXUS. E documentacion cu tecnologia moderno aki ta posibel danki na un inversion di NEXUS y di ‘Fundacion 1403’, cualnan a uni pa hiba investigacion arqueologico y concientisacion di e balor di e herencia arqueologico na Aruba y den region na un siguiente nivel.
Live-stream
E trabounan ta planea pa dura mas of menos un siman y riba e ultimo dia di investigacion lo ‘live-stream’ for di e sitio riba e Facebook di MANA pa publico por haya un bista ‘live’ di kico e trabounan a encera. MANA lo avisa henter comunidad na tempo ki dia nan por wak esaki, pues keda pendiente.
Partners
Pa por ehecuta y documenta e trabounan aki MANA manera semper ta colaborando cu varios instancia. Un danki di antemano na NEXUS, ‘Fundacion 1403’, ‘Brenchie’s Lab’, DOW, Notaris Marion Tromp y famia y tur persona y/ of instancia cu a duna cooperacion cu e proyecto aki.


text:
Aruba
Deadline ta yegando pa recorte di 12.6%
Siman pasa pueblo a presenta na parlamento pa manifesta. Aki e diferente sector, specialmente e sindicatonan, a expresa cu nan no kier pa sigui cu e recorte di 12.6%.
Lider di fraccion MAS, drs. Marisol Lopez-Tromp, a splica cu su fraccion tabata presente na momento cu e manifestantenan a yega y por a scucha e preocupacionnan. Despues nan a bay rumbo Bestuurskantoor caminda minister presidente a bisa di a manda un carta Hulanda algun luna atras y pidi pa hacie 6.3%. E parlamentario no a mira e carta ey, pero loke si e sa ta cu minister di Finansas a informa awe cu mañan nan tin reunion cu sindicato y e deadline ta otro mañan.
Loke a resalta ta cu te awo gobierno a cobra e 12.6%, hopi ciudadano, hopi hende, hopi compania a coopera cu e solidarismo pensando cu nan ta aporta pa esunnan cu no tin y mester, cu ta pasando den dificultad. Aworaki cu loonsubsidie y FASE a para, di cual a trata e ley, a resulta cu e ta ful un otro situacion.
Minister di Finansas a bisa cu nan ta bay mira e conseho duna pa CFT. Pero den e rapport di CFT esaki ta hopi cla, pasobra ta poni cu gobierno tin di bay baha su gasto personal. Cu gobierno tin di percura cu e aparato publico ta mas eficiente. Manera minister presidente a priminti den un nota, un documento, cu gradualmente e ta bay haci aparato publico mas chikito y mas eficiente. Awo por mira cu nada di esey no ta cuadra. Alcontrario por a mira puro nombramento politico, ainda tin caso di spirito, pronto lo publica esaki tambe.
Pa un cobertura mas amplio lesa e edicion di TREMPAN di mañan.


text:
Aruba
Gobierno ta evalua pa flexibilisa rekisito pa turista drenta Aruba
Na Merca actualmente tin un retraso den e laboratorionan pa cual e resultadonan no ta drenta na ora, pa asina e pasahero tin e cla pa ora e subi avion. E hecho cu no por take a look at mas na Aruba, ta hacie mucho mas dificil pa e turista, pa cual e ta prefera di no bin Aruba y asina ta evita tur e stress aki.
Cierto momento ora cu Omicron a bati na nos porta y a wak e casonan subi hopi, vooral bou die turistanan, mester a tuma un choice. Door cu no tabata sa mucho bon, con e variante aki ta bay desaroya su mes, un di e medidanan tuma pa mitiga e importacion di e virus for di e no-residentenan.
Loke hopi hende mester compronde ta cu ora cu e virus ta na bo pais, ta abo como pais mester percura e grado di contagio memey di bo residentenan. Por bin cu hopi medida, pero si ta sigui importa hopi caso cu ta bin di hende cu ta bin cu vakantie, mester pone un paro na esaki.
Pa mas informacion, lesa TREMPAN.


text:
KRALENDIJK – Radio Live 99.9 FM ta disponé di e informashon for di nos fuentenan ku tin un personá lokal ku médikonan a detektá ku Covid-19 aki na Boneiru. Ounke e kaso aki ta similar ku unu den pasado ku tèstnan tabata sali inkonkluso, médikonan a reuní i disidí ku e ta un kaso aktivo. E persona ya tabatin e vírùs pa algun siman kaba i ta den fase di rekuperashon. E pashènt ta den isolashon i tur dia ta monitòr situashon di su salú. Di informashonnan ku Radio Live 99.9 FM ta disponé di dje ta indiká ku ta hasiendo un investigashon pa sa unda e persona aki a keda infektá. E no tabatin kontakto ku niun hende for di Kòrsou, Aruba òf Hulanda. A pidi alrededor di 16 persona ku ta entre otro famia di e víktima, ku último dianan tabatin kontakto kuné, pa tambe bai hasi tèst.
Radio Live99.9FM tabata tin kontakto ku Gezaghèber Edison Rijna ku a konfirmá ku nan ta den reunion i un ora pa otro lo sali un komunikado ofisial di gobièrnu di Boneiru.


text:
Desde 2009 Aruba conoce dos termino di Gabinete Eman 1 y 2, liderisa pa sr. Mike Eman. Nos Prome minister a promove un Aruba di 5 strea na cada ciudadano di e pais aki. Un Aruba unda lo reina prosperidad bou di cada ciudadano, sigur unda e ciudadano por cana riba su propio pais sin ningun temor pa criminalidad, un enseñansa unda cu nos lo por ta hasta un ehempel como un pais di conocemento, un cuido medico excelente y un infrastructura ehemplar y sigur lo combati pobresa y desempleo den e pais aki.
Costo di bida halto
Pero ironia di bida ta cu cada hogar cu bo bishita bo ta constata cu e prosperidad cu a ser priminti na pueblo no ta existi. Costo di bida halto tin nos ciudadanonan asota. Nos pueblo su entrada no ta yega mas. Cada hogar ta haci tur tipo di sacrificio pa por tin cuminda na mesa y cumpli cu su obligacionnan basico pa por sobrevivi. Bo ta combersa cu mayornan y hopi ta masha preocupa con lo haci un biaha mas pa por duna nan yiunan lo necesario pa e aña escolar nobo y sigur pa locual ta pagonan na scol. Den hopi hogar mayornan tin di traha dos trabao pa por cumpli cu nan famia y asina ta sacrifica oranan di ta cu nan famianan pa asina por duna nan yiunan lo necesario pa acudi na scol y sigur pa por tin un tiki pa nan por recrea.
Calidad di enseñansa
Den cada hogar bo ta wak cu tin hopi temor pa e ola di criminalidad cu ta asota e pais aki. Sigur algo preocupante pa e ciudadano pero sigur tambe pa nos aerea di mas importante cu ta nos turismo. Pueblo na 2009 a ser manipula cu lo tin un plan pero te dia di awe tur hende tin culpa di esaki menos esnan cu mester asumi nan responsabilidad. Hecho ta cu enseñansa ta keda cu su retonan principalmente si no ta inverti lo necesario den esaki. Kier papia di mehora calidad pero te dia di awe no por haya empleo den nan propio pais y sigur e gobierno aki ta manda e mas mal señal na nos hobennan pa locual ta educacion.
Cuido medico
Cada hogar cu bo drenta ta duna di conoce cu nos cuido medico ta laga di desea y principalmente nos grandinan ta ser neglisha. Y ki garantia nos lo tin cu cuido medico lo mehora cu e hospital nobo aki, mientras cu uno mas chikito mes nos no por garantisa cuida na nos ciudadanonan. Falta di dokter y sigur cu nos tin hobennan cu a caba den nos regio cu ta un reto pa por defini nan status pa asina nos por awe no tin un solo liña den ensenasa pa un isla chikito.
Evaluacion critico
Scarsedad di docente y sigur di actornan importante pa yuda e docentenan den nan trabao cu dia pa dia ta bira mas pisa. Hopi hoben eyfo ta dropout debi cu nos enseñansa mes structuralmente ta conduci na esaki. E poco hobennan cu ta gradua tin mas yiu di tera ta traha pa mehora nos cuido medico. Pa locual ta infrastructura nos por wak sigur mehoracion y sigur esaki ta necesario pero ta keda na cada ken pa cualifica si cierto inversionnan tabata necesario enbes di aloca esaki den infrastructuranan deportivo, escolar cu ta den hopi mal estado. Ta keda na cada ken pa evalua si tabata mas mihor pa inverti pa crea parkenan recreativo pa nos hobennan, inverti den mehoracion y funcionamento di Centronan di Bario.
Nos ta den aña di eleccion y un biaha mas pueblo lo tende promesanan pero ta keda na cada ciudadano pa evalua pa su mes si enberdad nan ta sinti cu locual a ser priminti na 2009 di crea un Aruba di 5 strea a ser cumpli y si nan lo kere un biaha mas den un continuacion di un vision desde 2009. Ta keda na cada ciudadano pa haci un evaluacion critico paso bo voto ta di sumo importancia y sigur lo marca e futuro di e pais aki y di nos yiunan y futuro generacionnan.


text:
Resultado di Censo2020 - * 4.111 persona tabata buscando trabao - * Di 2019 pa 2020 e tasa di desempleo a subi di 5,2 pa 8,6%
ORANJESTAD (AAN): Oficina Central di Estadistica (CBS) ta presenta e resultadonan di Censo2020 tocante labor.
Datonan di e forza laboral ta sumamente importante, ya cu nan ta duna un bista di e desaroyonan economico y social di nos pais. Pa e motibo aki, durante di un Censo, ta puntra na tur persona di 14 aña of mas si nan a traha den e siman prome cu e Censo.
E resultadonan di Censo 2020, ta mustra cu dia 1 di oktober 2020, 43.632 persona tabata emplea, 4.111 persona no tabata emplea y tabata buscando trabao y 40.039 persona no tabata activo riba nos mercado laboral, pues nan no tabata emplea y nan no tabata buscando trabao.
Rond mundo, e mercado laboral, a wordo afecta a consecuencia di e pandemia. Pa por haya un mihor bista di e efecto di e pandemia, ta compara e resultado di Censo Piloto 2019 cu e Censo 2020.
Entre e Censo Piloto cu a wordo teni na 2019 y e Censo 2020, e tasa di desempleo a subi di 5,2 pa 8,6%. Pa hende homber, e tasa di desempleo a subi di 5,3 na 2019 pa 9,3% na 2020. Pa hende muher esaki tabata 5,2 na 2019 y 8,0% na 2020.
Esnan cu no tabata activo riba mercado laboral, a conoce un crecemento substancial. Entre 2019 y 2020, e cantidad di personanan cu no tabata activo riba nos mercado laboral, a crece cu 26,8%. Normalmente, e grupo aki ta consisti di personanan pensiona y personanan cu ta bayendo scol. Na 2020, e personanan cu a bin aserca tabata personanan cu ta wardando pa e trabounan reanuda despues cu e efectonan di COVID-19 pasa.
Tambe a nota, cu a consecuencia di e pandemia e participacion di hende homber y hende muhe riba e mercado laboral a baha considerabelmente, di 70,5 na 2019 pa 58,0% na 2020 pa hende homber y di 60,2 na 2019 pa 51,2% na 2020 pa hende muhe.


text:
Kralendijk – Riba dia 23 di òktober 21 hóbennan a usa nan talento kreativo pa transformá e klikonan bèrdè di Selibon den un obra di arte. Na Hòfi Kultural studiantenan di Scholen Gemeenschap Bonaire, Forma, Forsa, VMBO i Liseo a pinta bou di guia di artistanan lokal, diseñonan úniko ku ta ilustrá naturalesa i sostenibilidat. E aktividat aki ta forma parti di e Sushi òf Dushi Kliko Challenge. Lo duna premionan na e skolnan i studiantenan pa e klikonan mas favorito.
Djasabra pasá e ambiente tabata bon na Hòfi Kultural. Disfrutando di muzik i ku hopi entusiasmo, e hóbennan a pinta e kreashonnan ku nan mes a pensa riba e klikonan. Riba e klikonan pintá tin ilustrashon di shushi, deporte, diferente flor i animal, paisahe, i e mundu abou di awa. Un par di e klikonan tin tekstonan ku ta motivá hende pa tene Boneiru limpi i pa protehá animalnan. E studiantennan ta asina impreshoná di e klikonan ku a bira un obra di arte, ku nan ta di opinion ku aworaki mester usa solamente saku di shushi pa tene e klikonan limpi. Algun alumnonan lo ke bai kas ku e klikonan.
E dia di pintamentu a kuminsá ku un presentashon di material edukativo di STINAPA, tokante naturalesa i dikon mester depositá i separá shushi na un manera korekto. E lès tambe a fungi komo inspirashon pa pinta e klikonan. E lès a inspirá e studiantenan pa partisipá den un clean-up. E hóbennan no a usa nan kreatividat solamente pa pinta e klikonan, pero tambe pa traha un rèp tokante e manera adekuá pa atendé ku shushi i e importansia pa protehá naturalesa. Juriëlla Josephia a skibi i graba e rèp, bou di guia di Jo Coffie (Jo Café Music).
E kolaborashon entre artistanan i hóbennan tababata inspirativo. Tur hende a yuda otro pa siña téknikanan nobo, traha diseño i pinta e klikonan mas bunita posibel. E proseso kreativo tabata otro serka kada grupo. Algun grupo tabatin un idea kreativo adelantá i otronan a usa nan fantasia durante e pintamentu di klikonan. E ánimo pa partisipá un biahe den un Kliko Challenge ta grandi i ku hopi entusiasmo e hóbennan lo warda riba un proyekto similar.
Huradonan lo huzga e nuebe klikonan pintá riba dia 5 di nòvember durante un evento será. Komunidat di Boneiru tambe por vota riba e página di Facebook Boneiru Duradero i página di Instagram Sushi òf Dushi for di 29 di òktober. Lo kompartí e rèp riba social media i radio tambe. Durante e evento será lo duna premionan na e skolnan i studiantenan pa e klikonan mas favorito.
E Sushi òf Dushi Kliko Challenge ta un inisiativa di Wereld Natuur Fonds, Entidat Públiko di Boneiru i Selibon N.V. den kolaborashon di Tourism Corporation Bonaire, STINAPA i Fundashon Plataforma Kultural. Caribbean Homes ta e spònser prinsipal di e proyekto aki i Krioyo Paints tabata e spònser e materialnan ku tabata mester pa e pintamentu. E Sushi òf Dushi Kliko Challenge ta un proyekto pa hasi hóben i adulto mas konsiente di e importansia pa kuida nos naturalesa.


text:
Golden State Warriors ta gana Boston Celtics 103-90 pa titula campeon un biaha mas di NBA, lidera pa nan Finals MVP Steph Curry cu ta anota 34 punto, duna 7 assistencia y gara 7 rebound. Curry, hunto cu compañeronan Draymond Green, Klay Thompson y Andre Iguodala ta gana nan di 4 trofeo titulo hunto.
E basketball cu Golden State ta hunga ta un combinacion di tremendo pasamento di bala, 'team-play' y hungando bon defensa. Boston a wordo limita na anotando bou di 100 punto pa 4 di e 5 weganan. Den e mundo di awendia, cu e 3-pointer hopi mas uza, esaki ta algo impressionante. Steve Kerr, e entrenador di Golden State Warriors, ta gana su di 9 titulo total, 5 como hungador (Bulls, Spurs) y 4 como entrenador.


text:
Papa a nombra 17 kardinal nobo.
Papa Francisco a nombra 17 kardinal nobo na misa di Sint Pieter. Ta trata di 5 europeo, 4 norteamerikano, 3 afrikano, 2 suramerikano, 2 asiátiko i un di Oceania. Kuater di e religiosonan ta mas bieu ku 80 aña segun deklarashon di Vatikano. Esei ta nifiká ku durante di elekshon pa e siguiente Papa nan lo no tin derechi di voto. A nombra un representante di Papa na e kapital Sirio, Damascus. E arsobispo involukrá, Mario Zenari a bisa na Radio Vaticana ku ta trata di un progreso ya ku por mira esaki komo solidaridat ku Siria i su hendenan. Djadumingu último Papa a sera e aña Santu ku a kuminsá na desèmber 2015


text:
Awe Diabierna, e barco Zr.Ms. Groningen pa 8:30 am lo hasi un bishita cortico den haf na Aruba.
Completamente segun tradicion e tripulacion lo keda yama Bon Bini cu ceremonia militar.
E barco ta presente den region desde April pero ainda no a haci Aruba un bishita. Den Region Caribe e tripulacion ta enfoca nan mes riba entre otro operacionnan contra traficacion di droga.
Forsanan Arma cu esaki ta duna realse na cumplimento di su debernan constitutional, tal manera promocion y mantencion di orden publico internacional y stabilidad.


text:
Danki na kambio den e areglo di subsidio di NWO, Hulanda ta reforsá kolaborashon ku Karibe. Asina ministro Van Engelshoven di departamento di Enseñansa, Kultura i Siensia a anunsiá awe durante su bishita na Kòrsou. Danki na e kambio den e areglo, for di awor, sientífiko di institutonan di investigashon den parti karibense di Reino Hulandes ta bini na remarke pa finansiamentu di NWO. Ademas, pa medio di e programa di investigashon, NWO ta kontribuí na kontinuidat di e kampo investigativo.
Un estímulo pa e koperashon Hulandes-Karibense
Danki na e kambio den e areglo di NWO, for di awor sientífikonan di institutonan di investigashon na islanan Karibense di Reino Hulandes, for di awor tin akseso kompleto na finansiamento pa investigashon dor di NWO. Di e manera akí, NWO ta stimulá partisipashon di investigadornan karibense na petishonnan regular di NWO. Ademas e programa di investigashon ‘Wetenschap op de Cariben’ ta kontribuí na fortifikashon di sistemanan lokal di konosementu, enfokando riba lantamentu di kapasidat di investigashon, kontinuidat di investigashon i formashon di ret.
Fortifikashon strukturá di e sistema di konosementu
Den e promé fase di e programa di investigashon, NWO a mobilisá e área di investigashon ku ta konserní ku preguntanan den Karibe. E asina yamá ‘NWO-calls’ regular, ku proyektonan den un kantidat diverso di tema, lamentablemente no tin e poder pa fortalesé e sistema di konosementu di manera strukturá den karibe. Ta pa e motibu ei, den e di dos fase, NWO lo fasilitá gruponan di investigadornan bon ankrá den region pa asina ankra e konosementu atkerí i e potensial investigativo fuertemente.
Tokante e programa di investigashon Konosementu den Karibe
E intenshon ta pa e programa di investigashon reklutá dos sientífiko prominente, ku huntu ku e institutonan di konosementu eksistente, lo inisiá gruponan di investigashon nobo i mankomunidatnan den region. “Di e manera akí di un banda sientífikonan ta aportá na desaroyo di konosementu i konstrukshon di kapasidat den region. Di otro banda, nos ke duna un impulso fuerte na e desaroyo di konosementu rondó di preguntanan típiko pa e region di Karibe’, konsehero di maneho Josef Steufer ta bisa. Pa e motibu ei NWO lo traha huntu ku siudadanonan i organisashonnan ku lo trese e puntonan mas importante dilanti. E agenda di konosementu akí lo ta e guia den e programa di investigashon.
Mas informashon lo sigui
For di e di dos kuartal di 2019, investigadornan por spera pa haña mas informashon riba e website di NWO.
Fuente: NWO


text:
Material di referencia
Lista di palabra
Aki por download un lista di palabra cu ta deriva di e “Vocabulario Ortografico di Papiamento” (buki blauw). E palabranan ta skirbi segun e reglanan stipula den ley di ortografia di Papiamento aproba pa Parlamento di Aruba dia prome di november 2018.
Aplicacion pa busca palabra
E aplicacion “Busca palabra” ta deriva di e lista di palabra skirbi segun e reglanan stipula den “Ortografia di Papiamento – version april 2009” y publica den e “Vocabulario Ortografico di Papiamento” (buki blauw). Aki por haci uzo di e aplicacion pa busca con pa skirbi un palabra na Papiamento den e ortografia di Aruba:
Manual di Gramatica di Papiamento – Morfologia
E trabou aki ta resultado di un proceso di varios aña. Primeramente a desaroya e categorianan di Preposicion y Interheccion, debi cu tabatin poco literatura tocante esakinan na Papiamento. E elaboracion di e dos categorianan aki tabata un trabou preliminar pa un gramatica basico completo. Ta existi algun trabou caba riba e tereno aki, pero esakinan no ta actualisa of nan ta enfoca riba algun aspecto so di gramatica. E obra aki ta trata tur e categorianan di palabra, basa riba e resultadonan di investigacion di Papiamento actual cu e comision a realisa. Cu e meta ey na bista e comision a consulta fructiferamente e obranan cu ta aparece den e bibliografia.
Intencion di e manual aki ta pa e lesado adkiri conocemento basico di gramatica di Papiamento. E buki aki ta trata principalmente categoria di palabra. Di e manera aki e lesado por perfecciona su conocemento di e idioma cu e ta uza como vehiculo di comunicacion. Na un manera eficiente y lihe e lesado por conoce e reglanan di e idioma y por soluciona duda specifico tocante uzo corecto di Papiamento. Pa e motibo ey a trata e categorianan na un manera accesibel y a evita uza un idioma hopi tecnico. E manual aki ta dirigi no solamente na maestro, sino tambe na studiante, na profesional di diferente disciplina y generalmente na cualkier persona interesa pa haya un bon conocemento di gramatica di Papiamento.
Aki por lesa:
Gramatica – Preposicion y Interheccion
E texto den e publicacion aki a wordo skirbi prome cu publicacion di e buki “Manual di gramatica di Papiamento – Morfologia” (Departamento di Enseñansa 2010), den cual tambe ta trata e categorianan gramatical preposicion y interheccion. Sinembargo, mirando cu e trabou den e publicacion aki ta uno mas amplio cu den e manual menciona, Departamento di Enseñansa a dicidi di publica e trabou aki asina mes, pa brinda tur usuario e posibilidad di uza esaki como material di referencia adicional.
A laga e texto original manera cu e tabata, cu excepcion di algun adaptacion ortografico necesario y algun otro cambio chikito di redaccion. Nos ta spera cu e trabou aki por contribui na trece mas claridad y menos confusion ora di uza preposicion y interheccion na Papiamento.
Aki por lesa:
Gramatica – Sintaxis
Den Introduccion di e prome tomo di e obra aki a duna un splicacion somero di Linguistica y Gramatica como ciencia, y di e partinan fundamental di Gramatica, esta Morfologia y Sintaxis. E prome tomo a trata categoria di palabra, cu ta cay bou di Morfologia di Papiamento. Den e di dos tomo aki ta trata Sintaxis di Papiamento, esta con ta hinca frase den otro den Papiamento. Pues, e ta elabora e aspectonan relaciona cu structura di frase, basa riba resultado di e investigacionnan di Papiamento actual cu e autornan a realisa. Cu e meta ey na bista e autornan a consulta parcial of totalmente e obranan cu ta aparece den e bibliografia.
Intencion di e manual aki ta pa e lesado adkiri conocemento basico di gramatica di Papiamento. E buki aki ta trata principalmente frase y nan structura. Di e manera aki e lesado por perfecciona su conocemento di e idioma cu e ta uza, entre otro, como vehiculo di comunicacion. E lesado por amplia su conocemento di e reglanan di e idioma y por soluciona duda specifico cu e por tin tocante uzo corecto di Papiamento. Pa e motibo ey e autornan a purba describi e elementonan di Sintaxis na un manera accesibel y a evita lo mas posibel di uza un idioma hopi tecnico.
E manual aki ta dirigi no solamente na maestro, sino tambe na studiante, na profesional di diferente disciplina y generalmente na cualkier persona interesa pa haya un bon conocemento di gramatica di Papiamento.
Aki por lesa:
Lista di diccionario
Aki por download:
Scroll To Top


text:
Pronóstiko di tempu pa Kòrsou i bisindario bálido te djaweps mainta 06:00 o.l, 21 di mart 2019.
Pronóstiko
Pronóstiko di tempu pa Kòrsou i bisindario bálido te djaweps mainta 06:00 o.l, 21 di mart 2019.
Kompilá: djarason 20 di mart 2019, 05:00 o.l. (09:00 UTC).
Tempu: Leve te parsialmente nublá i un tempu seku.
Temperatura máksimo lo alkansá 31 ºC i temperatura mínimo 25 ºC.
Solo ta sali 06:41 i ta baha 18:47 o.l.
Bientu: For di un direkshon generalmente ost i moderá te basta fuerte; forsa 4 te 5 (20 te 39 km/ora, 11 te 21 nudo). Ráfaga de bes en kuando te fuerte; forsa 6 (40 te 50 km/ora, 22 te 27 nudo). Riba
Situashon general: Durante próksimo 24 ora un airu seku i stabil ta kubri nos region i esaki lo stroba desaroyo di nubianan kapas pa produsí áwaseru signifikante. Bientu lo mengua gradualmente i bira por lo general moderá.
Kondishon di laman: Moderá te lokalmente un poko brutu ku altura di olanan entre di 1 i 2 meter (4 te 7 pia).
Fenómeno spesial: Ningun.
Perspektiva te djaweps mainta: Parsialmente nublá ku ménos bientu.
Meteorólogo: Figueroa


text:
Komunidat Chines ta ofresé un rekompensa di NAF. 10.000,- pa esun ku duna informashon konkreto ku ta kondusí na detenshon di esnan responsabel pa e asesinato di e dos personanan di orígen Chines djaluna, 17 di sèptèmber último, na Yen Lee Snèk na Moontjeweg.
Pa duna informashon mester hasi uso di e numbernan di polis menshoná aki bou ku ta duna garantia di anonimidat: 8666 249 òf 8666 250 òf 108.
Riba e dia enkuestion e pareha Chines aki den kompania di un yu menor di edat a yega kas ora nan a wòrdu sorprendé pa tres atrakadó, den posishon di arma di kandela ku a menasá nan i e sospechosonan a lòs bala promé riba e señora ku a resultá den su morto i despues riba e hòmber sinta den su outo ku konsekuensia ku e hòmber tambe a pèrdè su bida.
Ministerio Públiko ta hasi un súplika na komunidat pa dado kaso tin informashon balioso, pa duna esaki pa di e forma aki por yega na detenshon i persekushon di esnan responsabel.


text:
Kralendijk – Biblioteka Públiko Boneiru a amplia su kolekshon di buki ku vários buki pa beibi, mucha, hóben i adulto tokante diferente tópiko. Bou di e títulonan nobo pa mucha ta kai entre otro Lennox, Vrijdag Kom Ik Weer Thuis i Trots Op Haar! Adultonan por skohe entre títulonan nobo di eskritornan manera Frantz Fanon (The Wretched of the Earth), Gloria Wekker (Witte Onschuld) i Paulo Freire (Pedagogy of the Oppressed). Tur hende ta kordialmente bon biní na Kaya Gramèl s/n pa nan mes hasi un eskoho entre e bukinan nobo.
Pa bira miembro di Biblioteka Públiko Boneiru por inskribí durante un bishita na biblioteka òf por yama number di telefòn 715 – 5344. Miembresia te ku 18 aña ta grátis. Pa miembro mas grandi ku 18 aña un miembresia ta kosta $6,- pa aña. Biblioteka Públiko Boneiru ta invitá tur hende pa bira miembro i ta deseá tur su miembronan hopi plaser ku lesamen


text:
ORANJESTAD – Directie Financiën ta pidi atencion pa lo siguiente.
Entrante e aña escolar 2020/2021 a bini un cambio den e proceso di entrega e documentonan relaciona cu e peticion pa Arubalening.
Ta pidi tur estudiante cu a pidi un Arubalening pa e aña escolar 2020/2021 y cu a haya aprobacion di esaki, pa por fabor entrega e documentonan necesario “Verklaring tot Toekenning” y “Overeenkomst tot Geldlening” na e siguiente direccion:
Departamento di Enseñansa,
Afdeling Studiefaciliteiten
Stadionweg 37
Oranjestad
Orario pa entrega: 7:45 am – 12:00 pm y desde 1:15 pm – 4:30 pm.
Ultimo dia pa entrega: Dialuna 20 juli 2020.
Nos ta suplica un y tur pa ora di entrega e documentonan pa tur informacion ta yena debidamente y corecto pa asina por agilisa e proceso di pago pa estudiante.
E documentonan lo worde firma door di Director Departamento di Finansas ta firma e documentonan y despues e estudiante lo ricibi su kopia digitalmente door di Departamento di Enseñansa.


text:
Segun sra Arends-Reyes ‘Nos ta dilanti un eleccion hopi crucial pa pais Aruba. Un eleccion cu lo bai dicidi e rumbo nobo, e rumbo pa cambio cu lo trece alivio y trankilidad pa pueblo. Bo candidata riba e lista di e Partido di Pueblo Arubano, AVP; Sra Jennifer Arends-Reyes kier gradici e reaccion grandi y positivo cu e ta ricibiendo den pueblo y especialmente na un y tur cu ta acepta pa tene su man y cana cun’e. Jennifer ta cla pa un biaha mas asumi su responsabilidad cu un determinacion firme pa sigui traha pa pais Aruba.
Jennifer Arends – Reyes ta yiu muher di e maestra Ustica Quant y e comerciante Jose Reyes. Mama di Charlotte Arends y casa di Ricky Arends. Jennifer mes a sigui e pasonan di su mama y ta docente di profesion den e materia di Ingles na Colegio Arubano, pesey Enseñansa y hubentud ta hopi serca di su curason y por bisa cu e ta carga e amor pa Enseñansa den su material genetico.
Jennifer sa exactamente e sentimentonan y desapunto cu ta reina actualmente bao di e maestronan y mayornan y con esaki ta perhudicando e desaroyo di nos muchanan y hobennan. Y esaki e la sa di vocifere semper, papia, puntra, bishita, reuni, sali y para banda di e gruponan den cuestion cu tawata mester sosten na e momentonan ey consistentemente y no awor solamente durante temporada di campaña.
For di 2013 Jennifer ta miembro di Parlamento y desde su entrada ela sa di traha duro na bienestar di pais Aruba logrando varios cambio cu a ser treci dilanti como su iniciativa y temanan cu e entre otro e la boga pe manera pa concretisa e ley di creche y pa e wordo trata.
Pa studiantenan di medicina den region por haña fiansa di estudio pa continua nan estudio na Spaña of Hulanda, pa introduci un proyecto pa hobenan di 12 aña bai ariba despues di scol manera ‘Nos Atardi’.
Pa Aruba introduci un plataforma pa hobenan profesional cu ta brinda un central di vacaturanan pa trabou y stage, pa formacion social introduci e trayecto pa hende muher.
Pa Aruba por ofrece fiansa di estudio pa Enseñansa avansa cu ta reconoci online, Y ainda falta un serie mas di idea y vision cu Jennifer lo desea di continua di realiza na bienestar di mucha, hoben, y adulto cu ta varia entre derecho di mucha, actividadnan extra curicular cu diferente disiplina di expresion manera arte, baile, actuacion of deporte.
Stimula economia y introduci incentiva fiscal pa mayornan of dunador di trabou cu ta contribui na centro di cuido of scol di yiunan di trahador. Turismo ta un otro area cu Jennifer tin hopi pasion y afinidad pe, despues cu ela ser eligi como Presidente di comision di Turismo di Parlamento, durante Gabinete Mike Eman 2.
A traha sumamente duru pa sa di crea un conocimento amplio riba e Industria y sera lasonan estrecho cu gremionan riba nivel nacional y internacional pa cu nos Turismo. Jennifer lo sa di duna su aporte un biaha mas riba e desaroyo economico di pais Aruba.
Un hoben profesional, cu curason y experiencia cu e deseo di sirbi su pueblo, cu a sa di semper biba cu e norma y balornan cu su mayornan a lante cun’e y primordialmente sa cu ningun hende no ta mas ni menos cu otro.
Jennifer ta kere den e ciudadano cu kier e mihor futuro pa Aruba y ta determina pa trece e cambio, pesey 25 di Juni venidero Jennifer Arends – Reyes ta pidi pa conta cu bo apoyo y sosten pa continua na hasi un diferencia positivo pa Aruba! Aunque door di pandemia e no lo por yega na bishita tur cas cu e lo desea, e ta agradicido pa e respaldo, di Playa, Noord pa San Nicolas, Aruba ta cu Jennifer!


text:
Na 2019 Departamento di Enseñansa Aruba (DEA) a inicia un proyecto di digitalisacion di Material Educativo cu ta destina pa tur directiva di scol, scol y demas actor den enseñansa.
Meta di e proyecto ta pa facilita acceso di material educativo na e scolnan di Aruba como tambe pa stimula uzo di medio digital den scol. Pa por logra esaki a amplia e website ea.aw cu un portal nobo special pa material educativo.
E portal ta contene pa un gran parti edicionnan di Seccion Desaroyo di Curiculo pero tambe material di referencia desaroya pa Proyecto Idioma den Enseñansa. Ta trata di e.o. buki di alumno y manual pa docente di e diferente metodonan cu a desaroya pa tur tipo di scol como tambe tur e materialnan di sosten cu ta pertenece na e metodonan, manera buki di lesa, poster, wega, flipcards, material audiovisual (video y cantica), etc. Acceso na e portal ta exclusivamente pa e sector di enseñansa, caminda cada scol y directiva a haya nan propio cuenta di usuario pa por log in. Seccion Desaroyo di Curiculo Seccion Desaroyo di Curiculo (DEA) ta encarga cu desaroyo y revision di programa di enseñansa y material educativo pa enseñansa na Aruba.
A lanta e seccion na aña 1986 cu e meta pa percura pa material cu ta tene cuenta cu e mucha cu ta biba na Aruba. Cu tempo e seccion a crece y (t)a percura tambe pa e metanan nucleo pa enseñansa primario y pa e terminonan final pa enseñansa avansa y profesional den luz di innovacion den enseñansa. E seccion a desaroya programa y material educativo pa enseñansa basico (Scol Arubano Multilingual), Enseñansa Profesional Intermedio (EPB) y enseñansa secundario general (mavo, havo y vwo). Proyecto Idioma den Enseñansa Proyecto Idioma den Enseñansa (DEA) ta traha riba standarisacion (fihamento di regla) y cultivacion di Papiamento pa sostene introduccion di Papiamento den enseñansa.
Den e cuadro aki (t)a publica material di referencia pa ortografia (buki y spelling checker) y gramatica. Proyecto Idioma den Enseñansa tambe (t)a guia hopi proyecto di redaccion, produccion y publicacion di buki di lesa (ficcion y no-ficcion) na Papiamento. Gran parti di e publicacionnan aki tambe ta wordo haci accecibel a traves di e portal. Intencion ta pa tur publicacion di awor en adelante ta digitalisa y accesibel riba e website, cu lo ta uno dinamico cu espacio pa mehoracion continuo. Departamento di Enseñansa Aruba a desaroya e portal pa material educativo den cooperacion estrecho cu sr. Dwayne Heronimo di e compania Orbitalnets.
Cu lansamento oficial di e portal ea.aw/materialeducativo ta spera di por duna sosten na e usuarionan, esta tur directiva di scol, scol y demas actor den enseñansa den nan trabou pa progreso di enseñansa na Aruba. Pa mas informacion por acudi na nos website: www.ea.aw/materialeducativo. Tambe por sigui e desaroyonan relaciona cu Enseñansa na Aruba a traves di Facebook, Twitter y Instagram @educationaruba.


text:
Kralendijk- E kantidat di hende ku ta bakuná kontra di Covid-19 na Boneiru ta sigui subi poko-poko pero sigur. E mira final ta pa yega na un grado di bakunashon di por lo menos 85% di e poblashon adulto.
Boneiru aktualmente ta e di dos isla kaminda un porsentahe mas grandi di hende a bakuná. Solamente na Saba e porsentahe aki, ku kasi 90%, ta mas haltu ku ta e kaso na Boneiru ku ta aproksimando 80%. Aruba ku Kòrsou ta kana un poko tras riba Boneiru.
Na St. Eustatius aktualmente masomenos 50% di e pueblo a bakuná. E isla kaminda ku e porsentahe mas chikitu di hende ku a bakuná ta St. Maarten, ku ta yegando den kareda di 40%.


text:
Señor ta mi wardador,
mi’n tin falta di nada;
den cunucu di yerba berde,
E ta pone mi sosega,
E ta hibami na awanan tranquil,
pa mi bolbe haya forsa
Salmo23:1,2,3
Cu inmenso dolor na nos curason, pero conforme cu boluntad di Dios, nos ta anuncia fayecimento di:
Maria Geerman-Webb
Cariñosamente yama:
Machi, Ija of Maria di Cody
*12/09/1934 – †21/11/2022
Acto di entiero lo wordo anuncia despues.
Staff y personal di Ad Patres Funeral Home & Crematorium ta extende nos mas sentido pesame na famianan di e fayecida.


text:
Mas cu mita di e periodo aki e ta den servicio di Colegio EPI. Alicia a cuminsa na EPI dia 1 di november 1997. Mescos cu e scol e tambe a crece y awendia e ta administratief medewerker na unit S&S. Alicia ta masha stima mes pa colega, docente y alumno.
E ta gusta pa tur cos ta bon regla y ta manera un mama pa tur cu conoce. Cu lagrima di emocion na wowo Alicia a ricibi su regalonan for di diferente colega y alumno. Directie di EPI, management, directie di DPS y su coleganan a dedica algun palabra di felicitacion na Alicia y conta di su magia cu e ta toca tur hende cu ne den su bida diario.
Alicia ta traha tur dia cu un smile riba su cara, den cualkier situacion cu e haña su mes aden. Nos ta desea Alicia masha pabien cu su 40 aniversario trahando den educacion.


text:
Detenshon pa hinkamentu i maltrato.
KOMUNIKADO DI PRENSA 535 / 2019
27 desèmber 2019
Detenshon pa hinkamentu i maltrato.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Relashoná ku un kaso di hinkamentu i maltrato ku a tuma lugá dia 26 di desèmber 2019,
polis a hasi detenshon di e sospechoso (komunikado di prensa no. 534/2019).
Djaweps 26 di desèmber último, e hòmber sospechoso G.J.M. di 34 aña di edat, nase na
Kòrsou, a bai entregá su mes na warda di polis na Rio Canario. Alrededor di 16.50 or el a
keda detené i presentá dilanti di un fiskal ouksiliar ku a ordená su enkarselamentu,
pendiente di mas investigashon.


text:
Category: Uncategorized
-
Ayaka no ta gòrda bo.
Nos ta bisa e kos aki mil biaha,i ta bal la pena ripiti.Niun kuminda no tin nodi hasibu gordo,si bo kome strategiko. Ata lista di tur e kumindanan kubo por komeden nos edishon di December. Ayaka pan de jamon oliebol ham sult bolo pan ku ham pan ku sult kuki chukulati bolo di glas quesillo […]
-
-
Aruba
Topa ku nos na Aruba Baha barika sin Bai Gym 💪🏼.
-
-
-
Biba mas salú
Biba mas salú, ta un kompania fundá na 2014 dor diMarvienne Cordelia, Leroy Peters i nos BMS (Biba mas salú) Team. Konstantemente nos ta profundisa den ramo di nutrishon, dieta, kustumbernan di kome, strategianan pa baha peso, tantu pa loke ta trata e parti theoretiko komo e parti praktiko. Nos pagina di Facebook ta den […]
-
Kiko pa kome ora bo bai Sine.
⚠ IMPORTANTE. E tip aki ta hopi general i hopi sensibel. 1 bia pa siman so por huze. Si bo ta den bo 1 lunada di support, bo por pidi rekomendashon spesifiko pabo anytime. (info@bibamassalu.com) Bo BMS meal plan su titulo semper tin un sifra su tras. Por ehempel. BMS meal plan flex […]
-
-
Baha barika
–> Bo barika Lo bo baha 1cm pa 3cm tur siman –> Lo bo baha 1kg pa 1.5kg pa siman. * {box-sizing: border-box;} body {font-family: Verdana, sans-serif;} .mySlides {display: none;} img {vertical-align: middle;} /* Slideshow container */ .slideshow-container { max-width: 600px; position: relative; margin: auto; } /* Caption text */ .text { color: #f2f2f2; font-size: […]
-
Bonaire: BMS Detox tea + meal plan
Ku programa aki Lo bo ta bahando sigur 1.2kg pa 2.2kg tur siman.
-
BMS Anti Cellulite Cups
10 minüt pa dia mes ta sufisiente pa redusi selulitis (Cellulite) na bo chanchan, di un forma visibel.
-
Dieta di Shòbel
Hisa bo metabolismo i kima mas vèt.


text:
Diasabra anochi, durante un evento ameno, na Renaissance Convention Center, Stichting Casa Cuna Progreso a celebra su di 65 aniversario. Un fundacion cu un rol hopi importante pa pais Aruba. Un fundacion cu ta brinda un hogar pa nos muchanan cu tin un criansa dificil, pero tambe brindanan un segundo oportunidad den bida. Cada mucha merece di experencia cu e ta parti di un famia, comunidad y un hogar, pues danki na e famia di Casa Cuna, tur esaki ta posibel pa 65 aña caba. Minister di Husticia y Asuntonan Social Sr. Rocco Tjon, tawata presente na e evento di diasabra, caminda a hiba palabra gradiciendo henter e ekipo di Casa Cuna pa nan aporte y trabou cu nan ta haci pa cu nos muchanan. Algun luna atras, a haci un bishita caminda a haya un bista di e facilidad pero tambe a combersa cu e trahadonan. Por a deduci akinan cu e ekipo ta traha cu hopi pasion pa nos muchanan, nan ta brindanan siguridad, amor, atencion y e structura cu nan ta merece. Banda di esaki,
alrededor di tres aña pasa, a habri porta pa mamanan hoben, cu esaki a habri caminda pa e mama hoben por desaroya su mes como un mama responsabel pa e cuido, pero tambe e futuro di dje y su yiu. E punto di salida di e oportunidad aki pa e mama hoben ta, 365 posibilidadnan nobo den bida, y sey ta e motivacion pa un mama hoben acudi na tienermoederhuis bou di capa di Stichting Casa Cuna Progreso. Por ultimo, e mandatario a expresa cu un edificio bunita y fondo no ta e unico factornan cu ta haci cu un fundacion manera Casa Cuna Progreso ta existi pa 65 aña caba, ta e famia cu tin e tarea pa cuida y e educa nos muchanan aña aden y aña afo ta loke ta haci e fundacion aki uno exitoso. Un pabien grandi na tur esnan cu a haci e 65 añanan aki di Casa Cuna uno existoso, y danki pa a marca e futuro positivamente pa tur e muchanan cu a crece akinan.


text:
KRALENDIJK- Riba djasabra e organisashon di Miss Bonaire a organisá elekshon di Miss Beach Beauty.
Na final di e konkurso, Ruby Pouchet a bai ku e premio máksimo. E aktividat a tuma lugá na Marriott Hotel, despues ku siman pasá tabatin hopi áwaseru a kai, a posponé, i e wikènt aki tabata mes un situashon.
Áwaseru a kai riba e dia i pa seguridat ku e aktividat ta kontinuá, a buska otro sitio ku no ta Sorobon Beach. Ambiente tabata bon i 3 partisipante a subi esenario 4 biaha durante e anochi, pa nan presentá. Tambe tabatin diferente show mei mei di esnan ku a kompetí. Nòmber di e partisipantenan tabata: Miss Nikiboko
Michell Andrea Emerenciana, Miss Playa Pariba Ruby Pouchet i Miss Antriol Caroline Porras tur a duna un tremendo presentashon na nivel.
VIP Gala
E evento final di Miss Bonaire, ta bira unu full VIP gala, i ta tuma lugá dia 3 di desèmber den sala di Courtyard Marriott Bonaire.


text:
Actualidad
Parlamento di Aruba a aproba e ley di ortografia
Oranjestad – Dia prome di november 2018, Parlamento di Aruba a trata e ley di ortografia di Papiamento durante un reunion publico. E reunion a bay den un bon ambiente y casi tur parlamentario a hiba palabra pa haci pregunta y pa expresa nan pensamento y sintimento tocante ortografia y Papiamento en general.
Disertacion: “Valorization of Papiamento”
Oranjestad – Dia 15 di november drs. Joyce Pereira a defende su tesis doctoral titula “Valorization of Papiamento in Aruban society and education, in historical, contemporary and future perspectives”. Esaki a tuma luga den e aula di Universidad di Corsou Dr. Moises da Costa Gomez (UoC).
Conferencia “Papiamento idioma oficial”
Oranjestad – Recientemente a tuma luga na Aruba un conferencia organisa pa Plataforma Union di Papiamento, cu ta consisti di 5 diferente fundacion di e islanan ABC y di Hulanda. Meta di e Plataforma ta pa traha hunto pa promove, enforsa y desaroya Papiamento.
Declaracion Universal di Derecho Humano
Oranjestad – “The Universal Declaration of Human Rights” ta e documento mas traduci na mundo; e ta obtenibel den mas di 500 idioma. Na ocasion di Dia Internacional di Paz (21 di September), UNESCO Aruba a publica e version Papiamento cu a keda traduci pa Mag. Ling. sr. Ramon Todd Dandare.
Aplicacion nobo y practico pa busca palabra na Papiamento
Oranjestad – Riba Dia Internacional di Idioma Materno, Departamento di Enseñansa Aruba (DEA) a introduci un instrumento nobo riba su website [papiamento.aw], un instrumento practico pa busca con pa skirbi un palabra na Papiamento den e ortografia di Aruba. Ya pa basta aña tabatin un lista di palabra publica den e formato di pdf. Awo (2018) […]
Exposicion di buki y competencia di skirbimento pa mucha
Oranjestad – Recientemente Departamento di Enseñansa Aruba a participa na e “Feria di Papiamento” organisa pa Fundacion Lanta Papiamento. E feria tabata pa celebra e echo cu diescinco aña pasa, riba dia 21 di mei 2003, Gobierno di Aruba a acepta e decreto di ley di idioma oficial cu a haci Papiamento y Hulandes e […]
Feria di Papiamento
Diescinco aña pasa, riba dia 21 di mei 2003, Gobierno di Aruba a acepta e decreto di ley di idioma oficial cu a haci Papiamento y Hulandes e idiomanan oficial di Aruba. Dia 19 di mei proximo ta organisando un grandioso “Feria di Papiamento” pa celebra e echo aki, cu Papiamento ta cumpli 15 aña […]
The meaning of Machika
Oranjestad – What does Machika mean? To everyone who is searching for the meaning of the word “machika” on the internet. “Machika”, pronounced [machiká], officially written in Aruba as “machica” with a “c” and as “machika” with a “k” on the islands of Bonaire and Curaçao, is a word from the Papiamento language, spoken on […]
2018 ta Aña di Papiamento
Oranjestad – Dia 18 di januari 2018 Minister di Enseñansa dr. Armando Lampe hunto cu dos colega minister a firma un decreto na unda cu ta declara aña 2018 como “Aña di Papiamento”. E decreto a keda firma tambe pa Prome Minister Evelyn Wever-Croes y Minister di Cultura Xiomara Ruiz-Maduro. Na e ocasion aki tabata […]
Machika
Oranjestad – “Un dia internacional pa Papiamento” Jonathan [Jeon] Thiel a skirbi riba su pagina di facebook dia 19 di januari 2018. Motibo pa esaki tabata e lansamento oficial y mundial di e tema “Machika” den cual Jeon ta colabora cu e conocido J. Balvin di Colombia y Anitta di Brazil. Balvin a estrena e videoclip […]
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
Bèrgwensa – Hui
Kaminda den parti 1 Oscar a skohe pa ataká, bo ta mira den parti 2 ku e mama di Oscar ta skohe pa hui. E la skohe pa bai hasi hopi deporte pa asina e no tin mester di pensa riba su problemanan. Den e parti aki di e pelíkula, tambe ta sali na kla dikon Oscar ta tenta Vienne. Wak e parti 2 di Bèrgwensa.
Awor kiko ta bèrgwensa presis?
Bèrgwensa ta un mal sintimentu ku bo ta haña ora un suseso òf situashon bai kontra e norma- i balornan di bo òf e ambiente. E tin un efekto riba bo imágen i bo dignidat. Por ehèmpel dor ku bo ta haña ku bo no ta hopi bon anto dor ku bo ta pensa ku bo no ta importante.
Hopi bes e ta algu ku ta relashoná ku miedu di despresio òf e miedu di no wòrdu aseptá òf miedu di e konsekuensianan. E gravedat di e bèrgwensa i kon bo ta enfrentá esaki tambe tin di aber ku e kultura ku bo ta biba aden. Tambe, e situashon den kua bo ta por hunga un ròl si por ehèmpel bo ta dependé di un otro finansieramente, materialmente òf emoshonalmente.
Tambe e bèrgwensa por surgi si bo ta malechor òf víktima di violensia doméstiko. Violensia por ta físiko, emoshonal, seksual òf un kombinashon.
Bèrgwensa pa motibu ku bo a eksperensiá violensia, bèrgwensa pa motibu di miedu di rechaso, bèrgwensa pa motibu ku bo ta diferente, bèrgwensa pa motibu ku bo no sa kon sali di e situashon. Bèrgwensa pa motibu ku bo kièr a hasi esaki presis i otro manera i esaki no ta logra. Bèrgwensa di bo mes pa motibu ku bo ta haña ku bo no tin balor.
Bèrgwensa tin diferente forma.
E modelo di Nathanson ta mustra:
Distraishon, kua su splikashon por ta nenga, por manifestá, por ehèmpel, den hasi muchu deporte manera mama di Oscar ta hasi. Pero tambe por ta, por ehèmpel, ku ta buska distraishon dor di wak hopi seri na TV, dor di hunga muchu wega riba internèt òf dor di hui den bibida òf droga.


text:
KRALENDIJK – Djadumingu algu promé ku 3’or di atardi, a sosodé un aksidente aéreo trágiko na 12.5 kilometer for di kosta di Aruba. Un hèlikòpter marítimo di kombate NH90, ku ta pertenesé na e barku Zr. Ms. Groningen, a kai den laman despues di a tèrminá nan parti di patruya di kosta. E piloto Christine Martens di 34 aña di edat i e kordinadó táktiko di 33 aña di edat Erwin Warnies a bin fayesé. Ámbos Militar tin e rango di Luitenant ter Zee, 2da klase, Kategoria Mayor.
Na momentu ku nan a wòrdu saká for di e hèlikòpter, a purba reanimá nan sinembargo lamentablemente no a logra skapa bida di e pilotonan. Tabatin dos otro miembro di tripulashon abordo, i nan situashon si ta stabil.
“E loke ku a sosodé aki ta un shòk pisá pa tur hende”, asina Ministerio di Defensa di Hulanda a informá. Komandante di Forsanan di Kombate Teniente –Atmiral Rob Bauer a anunsiá esaki durante un konferensha di prensa na Den Haag. Famianan di e Militarnan ku a peresé, e momentu ei ya kaba a keda poné na altura pa medio di Defensa. E otro 2 miembronan di tripulashon no tin leshon físiko serio. Te na e momentu aki no ta konosí kiko ta motibu di e aksidente ku e hèlikòpter ayera na 12.5 kilometer for di kosta di Aruba. E hèlikòpter di Wardakosta di Karibe Hulandes i e ekipo di buseo di Marina Real di Reino Hulandes stashoná na Kòrsou i un ekipo speshalisá ku tin abordo di e barku Zr. Ms. Groningen ta trahando huntu na e sitio di aksidente, pa purba yega na e Black Box (flight recorder) di e hèlikòpter. Ta hopi importante pa topa e aparato ku ta un prioridat i krusial pa por investigá kiko ta loke a sosodé den e último minüt i sekòndenan abordo di e hèlikòpter di marina, promé ku el a kai. Un kaso lamentabel i tristu ku a sosodé djadumingu atardi na 12.5 kilometer leu for di kosta di Aruba. Por komprondé ku na Hulanda tin 19 di e tipo di hèlikòpter manera esun ku a kai den laman ayera. Debí na loke a sosodé a prohibí pa usa e hèlikòpternan, te momentu ku tin informashon kiko tabata kousa di esun ku a aksidentá.
Ta di spera ku Inspectie Veiligheid Defensie/Inspekshon di Seguridat di Defensa lo bai hasi investigashon.


text:
-
I Love Argentina 16oz Beer SteinPrecio habitual $18.95 USDPrecio habitualPrecio unitario por
-
I Love Brazil 16oz Beer SteinPrecio habitual $18.95 USDPrecio habitualPrecio unitario por
-
I Love Chile 16oz Beer SteinPrecio habitual $18.95 USDPrecio habitualPrecio unitario por
-
I Love Colombia 16oz Beer SteinPrecio habitual $18.95 USDPrecio habitualPrecio unitario por
-
I Love Cuba 16oz Beer SteinPrecio habitual $18.95 USDPrecio habitualPrecio unitario por
-
I Love Dominican Republic 16oz Beer SteinPrecio habitual $18.95 USDPrecio habitualPrecio unitario por
-
I Love Ecuador 16oz Beer SteinPrecio habitual $18.95 USDPrecio habitualPrecio unitario por
-
I Love Guatemala 16oz Beer SteinPrecio habitual $18.95 USDPrecio habitualPrecio unitario por
-
I Love Honduras 16oz Beer SteinPrecio habitual $18.95 USDPrecio habitualPrecio unitario por
-
I Love Haiti 16oz Beer SteinPrecio habitual $18.95 USDPrecio habitualPrecio unitario por
-
I Love Jamaica 16oz Beer SteinPrecio habitual $18.95 USDPrecio habitualPrecio unitario por
-
I Love Peru 16oz Beer SteinPrecio habitual $18.95 USDPrecio habitualPrecio unitario por
-
I Love Puerto Rico 16oz Beer SteinPrecio habitual $18.95 USDPrecio habitualPrecio unitario por
-
I Love El Salvador 16oz Beer SteinPrecio habitual $18.95 USDPrecio habitualPrecio unitario por
-
I Love USA 16oz Beer SteinPrecio habitual $18.95 USDPrecio habitualPrecio unitario por
-
I Love Venezuela 16oz Beer SteinPrecio habitual $18.95 USDPrecio habitualPrecio unitario por


text:
Sera konosí ku Ailnairis Belefanti
Ailnairis Belefanti tin 19 aña. E tin su diploma di VSBO i ta alumno segundo grado di Instituto di Formashon den Enfermeria (IFE). E E ta filia i bati na man drechi. E ta start up center fielder di Young Stars. E ta kompensá su estatura 1.46 m ku un spit ku ta dun’é un bon alkanse tantu riba su man drechi komo su man robes. Esei ta hasi di dje un center fielder ku por “run down” kualke bataso. E mesun spit ei ta hasié peligroso riba base. Si nan deskuidá e ta kore riba nan. Ta dos kalidat ku ta dun’é un posishon komo start up centerfielder den su ekipo.
E tin 6 aña ta hunga softball i ta pensa ku mester hasi mas pa mas hóben interesá pa hunga softball kompetitivo. “Mi a kuminsá hunga softball ku 13 aña den ekipo di Kanga. Coach Magda a mira mi kapasidat i talento i a duna mi kurashi pa mi purba den ekipo ku por dunami mas oportunidat pa krese den e wega. Mi a militá asina den Vipers i despues St. Rosa. Pero kas a keda trèk i mi a bin bek Kanga i afiliá mi mes na Young Stars. Nos ta un ekipo hóben ku muchanan ku por bira hopi bon. Nos ta trahando riba esei. Mi ta mira resultado di e training i trabou duru”.
“Komo hungadó mi ta un hende basta trankil. Mi no ta ansha lihé. Mi estatura ta buta ku pichernan tin problema tin biaha pa pichami. Mi sa esei i ta probechá di e faktor. Mi ta haña hopi base por bola. Si nan bin ei den, mi por dal tambe. Mi ta hasi bon kontakto. Atrobe einan mi pasenshi ta yudami”.
“Mi ta un pasifikadó. Den nos komunidat in hopi hende ku ta rabia muchu lihé. Nos mester hasi algu ku e kos ei. Ku poko ma pasenshi kosnan ta kana mas mihó”. “Aina” ta splika ku e ta un hende sosial ku kurason grandi pe hende den nesesidat. E kurason ei a inspir’é p’e sigui un karera den kual e ta traha ku hende. Asina e la opta pa bai IFE. Algun desaroyo riba plano personal ta buta ku awor aki e ta pensando den ki direkshon e ke hiba su estudio. “Bo sa, mi ta un eksplorando mi posibilidat nan. Talbes destino hibami eksterior”. Aina ta sonreí ora e bisa esei.
Komo studiante den área di salubridat e ta duna deporte hopi balor. E ta di opinion ku aparte ku e ta mantenébo salu e ta preparábo tambe pa trabou den área di maneho. “Den deporte bo ta hañabo ku un kantidat di karakter i ora bo ta miembro di tim bo ta siña dil ku e diversidat ei. Prinsipalmente e ta siñabo traha huntu. Mester hasi mas esfuerso pa mas mucha muhé hasi deporte. Lo mi ke mira mas tim di softball, mas kompetensha. Ami ke yega leu ku mi softball. Mi ke sigui mehorá i sigui krese. Mi tin aspirashon haltu i mi ta buska pa krea oportunidat pa mi logra mi soño”.
Na final “Aina” ta elogiá e esfuerso di e boluntario ku ta riba fèlt i esun ku ta pafó di fèlt. E ta elogiá prinsipalmente esnan ku ta pusha pa fanátiko sa ta ken ta e damsita nan ku ta hunga softball. “Ladies at night, tough in their game”.
Relato: Anthony Guillermo


text:
Federashon di Tenis di Mesa Korsou (FTMK) ta mira atras riba un siman eksitoso di kompetensia. Un total di tres torneo a keda organisá kaminda ku komo kampion a sali Netty Keli, Dimitri Leon i Raymond Begina.
E siman di kompetensia a ranka sali ku e tradishonal torneo pa Kopa Irene Moreno. E sigiuente hungadónan femenino a kompetí kontra di otro: Netty Keli, Ronella Vos, Zachra Rademaker i Geraldine Hernandez.
E final a bai entre e dos hobennan Keli i Vos. Nan ta ful den treinen i tabatin bon prestashon durante e torneo. Nan a hunga un tremendo wega final, kaminda ku Keli a terminá komo kampion. Ela risibi e Kopa Irene Moreno for di famia Moreno, ku tambe a entrega un plakat na direktiva di FTMK relashoná ku 35 aniversario dje kompetensia dediká na e legendario Ireno Moreno.
Fuera dje torneo pa Kopa Irene Moreno pa hungadónan femenino, tabatin tambe esun pa Kopa Harry Walters. Manera tur aña ta e kaso, famia Walters a patrosiná e promé torneo di aña den e divishon di mas haltu na Kòrsou ku ta Klase A.
Un rekòrt kantidat di 23 hungadó a inskribí pa kompetí den e torneo. E kompetensia tabata kayente ku hopi wega terminando ku skornan pèrta pèrta. Dimitri Leon, Ravi Rajwani, Raymond Begina i Henny Metry a klasifiká den e promé kwaternan pa bai semi final.
Den semi final Leon no a hasi niun fayo i a gana e ‘best of three’ fasilmente di Begina ku e skor di 2-0. Den e otro pul Rajwani tabata superior na Metry, tambe ku e skor di 2-0. Leon ku Rajwani a topa otro den un tremendo final ku Leon ganando den un seri di ‘best of five’ duru bringá: 3-1
Den e promé torneo di Masters di Kòrsou kaminda tin partispashon di hungadónan 60+, tambe tabatin bon wega. Raymond Begina a gana e torneo aki ku a konta ku partisipashon tambe di hungadónan manera Eric Adamus, Raymond Cathalina, Peter Wong, Lucien Alberg, Jasinto Zimmerman, Hensley Wentwoord.
Sorpresa grandi tabata sinembargo Ralston ‘Lalo’ Arvelo ku a sali derotá Begina ku skor di 2-1 den e promé buelta, spantando tur hende den sala . Begina despues di un lucha tenas a logra klasifiká den e promé kuaternan tòg. E otro tres semi-finalistanan tabata Wentwoord, Zimmerman i Adamus.
Den semi-final Begina a derotá Wentwoord ku skor di 2-1, miéntras ku Zimmerman a gana di Adamus tambe ku skor di 2-1. Den e final entre Zimmerman i Begina, e ultimo a gana ku skor di 3-0. Asina aki ela sigui ku su racha ganando atrobe e torneo di Masters.


text:
Kralendijk – Riba djaweps 2 di sèptember 2021 despues di 18 luna temporada krusero ta ranka sali atrobe. E promé barku krusero ku ta yega Boneiru ta Equinox di Celebrity Cruises.
Equinox a keda eskohé komo ‘2020 Best Service’ den kategoria di ‘Large Ship’ di Cruise Critic Cruiser’s Choice Awards. E barku ta di klase Solstice i ta hasi uso di diferente sistema sostenibel na bordo. E ta sali for di Florida i lo drenta na Aruba, Kòrsou i Boneiru. Na luna di òktober ta añadí un prome stòp na Bahama’s. Dia 2 di sèptèmber e barku ta nabegá na 40% di su kapasidat i ta yega Boneiru ku mas òf ménos 1120 pasahero na bordo.
Bakuná
Tur miembro di tripulashon ta kompletamente bakuná. Promé ku salida nan tabata 14 dia den karentena na bordo i lo keda hasi tèst semanalmente. Pa motibu ku Equinox no tin hopi mucha bou di 12 aña na bordo, e barku ta nabegá ku mas òf ménos 98% di su pasaheronan ku ta kompletamente bakuná. Kontròl na bordo ta severo i den kaso di síntomanan ku tin di haber ku Covid e barku krusero tin su propio personal médiko, ekipo pa hasi tèst i departamentonan spesial kaminda por pone pasaheronan den karentena òf den isolashon. Celebrity Cruises ta bisa ku nan no ta bai buta preshon riba kapasidat médiko di e destinashonnan ku nan ta bishitá.
Industria krusero ta hiba un maneho hopi estrikto i ta enkurashá pasaheronan pa subi kompletamente bakuná na bordo. Riba Equinox pasaheronan (di 12 aña bai ariba) ku ta kompletamente bakuná mester mustra nan prueba di bakunashon kompleto i un tèst negativo di Covid promé ku salida for di e haf di orígen. Pasaheronan ku no ta (kompletamente) bakuná mester hasi un tèst di PCR na e terminal promé ku nan subi na bordo i nan mester mustra un resultado negativo di un tèst antigéniko ku no ta mas bieu ku 24 ora na momentu di desembarká na Boneiru.
Kontentu
‘Nos ta kontentu ku despues di 18 luna nos por kuminsá atrobe ku nos industria krusero i den koperashon estrecho ku Departamento di Salbridat Públiko Boneiru, TCB, stakeholdernan i e kompania krusero nos a prepará nos mes pa e dia akí pa un komienso seif. Despues di un periodo largu empresarionan i doñonan di negoshi ku pa motibu di e medidanan di Covid-19 a pasa den tempunan ku hopi desafio ta bai mira aktividat ekonómiko atrobe. E promé yegada di e barku krusero ta duna nos e oportunidat tambe pa evaluá i adaptá pa sobrá di e temporada’, segun Hennyson Thielman, diputado di Desaroyo Ekonómiko i Turismo.


text:
Manera sa 2020 a escohe un directiva nobo pa yuda e hobennan cu a keda den e fundacion pa asina lanta bek Parlamento hubenil tanto den structura y maneho pero tambe den miembrecia di nos hobennan.Durante un periodo caba ta trahando riba diferente cambionan pa asina por re-launch stichting Parlamento Hubenil.
Parlamento Hubenil ta para pa derecho di mucha y hoben y nan derecho di tin libertad di expression y di informacion. Parlamento Hubenil ta stimula e derechonan specifico aki atravez di training, workshops, projecto y debatenan.
Nos tin un solo meta, pa motiva y duna tur toolsnan necesario pa yuda den e desaroyo personal y profesional di nos hobennan y cu mas firmeza, empuha nan participacion den nos comunidad.Un di e cambionan cu a wordo pidi ta e logo di Parlamento Hubenil.
Ta duna oportunidad na nos comunidad pa ta parti di e cambio aki dor di participa exponiendo nan creatividad den un logo. E logo aki mester por refleha riba e derechonan di libertad di expresion y opinion cu respet pa otro, libertad den pensamento, creencia y religion.
Libertad pa reuni den grupo treciendo informacion pero teniendo na cuenta semper riba derechonan humano. Den un forma pa laga nan boz wordo scucha. Por usa cualkier forma sea ta pintura, digital, sketch, importante ta pa splica bo diseño y colornan cu bo ta usa.Dia 12 di augustus 2021, nos lo revela e logo ganado pa celebra dia internacional di hubentud.


text:
Kontakto
Servisio Meteorológiko di Kòrsou
Meteorological Department of Curaçao
Meteorologische Dienst Curaçao
+5999 839 3366
+5999 560 1089
Kaya Afido z/n, Seru di Mahuma
info@meteo.cw
www.meteo.cw
Servisio Meteorológiko di Kòrsou
Servisio Meteorológiko Kòrsou, mihó konosí komo Meteo Kòrsou, ta e sentro di data i konosementu pa loke ta meteorologia, sismologia i klimatologia. Meteo ta e instansia di Gobièrnu ku ta saka boletin di wer pa Kòrsou. Meteo ta duna servisio tambe na e otro islanan den Karibe, manera Boneiru, St. Eustatius, St. Maarten i Saba, ku ta forma parti di Reino hulandes.
Tareanan
- Kolekshon di data meteorológiko, tantu di e superfisie komo di den laira. Atraves di e programa di Vigilansia di Wer di e Organisashon Mundial di Meteorologia ta interkambia e tipo di data aki internashonalmente
- Generá pronóstiko di wer pa públiko manera boletin di wer severo (orkan), boletin di prekoushon i atvertensia pa e islanan di Reino Hulandes den Karibe
- Sirbi e sektor di aviashon ku informashon i produktonan meteorológiko aeronóutiko
- Duna servisio meteorológiko i klimatológiko spesifíkamente pa e sektor marítimo
- Maneha e base di dato klimatológiko pa loke ta data meteorológiko, tantu di e superfisie komo di den laira
- Sostené desaroyonan sosio-ekonómiko dor di transformá data den produktonan útil i hasi esakinan disponibel na diferente sektor den komunidat (manera entre otro seguro, konstrukshon, instansianan públiko, agrikultura i medio ambiente)
- Suministrá informashon tokante aktividatnan sísmiko i di tsunami pa e region di Karibe
- Konsehá outoridatnan gubernamental pa loke ta trata e riesgonan di peligernan natural, efekto di kambio di klima i e posibel medidanan pa minimalisá riesgo
- Representa Kórsou den e Organisashon Mundial di Meteorologia pa loke ta trata asuntunan nashonal i internashonal di maneho meteorológiko
- Traha den diferente grupo di trabou i komishonnan di organisashonnan


text:
Diahuebs 13 di mei (dia di Asuncion) Maria College MAVO a organisa un ‘Nature Obstacle Course’ pa alumnonan di Ciclo Avansa 2. E intencion tabata pa e alumnonan ‘recharge’ nan mente y curpa pa asina prepara pa cuminsa cu examen dialuna 17 di mei.
Docentenan di Maria College MAVO a forma un equipo bou nomber di MCM Hype Squad y a dicidi di acerca Gio Leocadia cu su ‘Reach Your Goal Foundation’ pa guia e programa di dia.
Alumno y docente a drenta Franse Pas yen di animo pa enfrenta e diferente obstaculonan cu mester a surpasa. Cada ‘challenge’ a representa e proceso cu e alumno mester pasa aden pa logra su metanan. Mester bisa cu e evento tabatin bon acogida bou di e alumno y docentenan. A enfoca riba trabou den equipo, salud mental, conoce naturalesa y historia di Aruba. E alumno y docentenan a disfruta plenamente di e experiencia.
Nos ta desea di gradici e equipo di ‘Reach Your Goal Foundation’ pa nan programa sublime, guia experto y bon preparacion. E mainta tabata next level.
Nos ta desea di gradici e siguiente sponsornan cu a contribui cu Maria College MAVO pa haci e mainta aki extra agradabel: Aruba Aloe Balm y Aruba Tourism Authority. Masha danki pa cuida nos di e rayonan di solo y pa yuda nos stima loke ta di nos.
Nos ta desea di gradici cada alumno y nan mayor pa nan participacion y cooperacion.
Boso a mustra un biaha mas boso resiliencia y bon vibes. Boso a haci e mainta aki inolvidabel. Nos ta spera cu boso wanta duro na e recuerdonan aki y uza tur loke boso a experencia como fuel di conocemento pa sigui padilanti.
Na nos docentenan dinamico un danki extra special, boso a yuda guia y anima e gruponan di hoben di un manera fantastico, anto riba boso dia liber !!!
Shout-outs na tur colega cu a uni nan mes na MCM Hype Squad y a haci e mainta aki posibel, sin boso no tin NOS:
Squad #1: Edmond de Cuba, Robert Figaroa, Rhadyn Croes.
Squad #2: Ninoushka Lopez Henriquez, Sue-Anne Solognier, Aimee Dirksz, Nadine Murray (Stagiaire NED), Maritza Koolman.
Squad #3: Romar Arendsz, Edward Franken, Catherine Ramirez, Natalie Richardson, Gyseth Arends, Sherry Douglas, Sharyl Maduro, Lisette Molenaar, Susette Besselink hunto cu su grupo ‘Get Fit and Dance with Susette’.
Un shout-out special ta bay pa juf. Ghislaine Hart (GH) cu a busca sponsors pa yuda proteha nos di e rayonan di solo, juf. Susy Tromp cu a sostene nos cu un ‘EHBO post’ riba e ruta, juf. Yazmira Tromp (YT) cu a sostene nos cu un ‘water post’ na comienso y final di e ruta y juf. Benita Ras (RB) cu a reenforsa e team durante e prome parti di e mainta.
Esaki tabata e prome salida di MCM Hype Squad. Nos ta satisfecho y ta spera cu den futuro nos por sigui presenta eventonan similar na nos alumnonan.
Un danki di curason den nomber di Comishon Actividad CA-2,
Juf. Dayenne Valdink (DV) + Juf. Jaci-Rose Stamper (ST)


text:
Tin un grupo cu a biaha adelanta caba
ORANJESTAD – E preocupacion pa Sint Maarten ta grandi, no solamente den Reino Hulandes. “E prome informenan ta sumamente preocupante y e dañonan ta enorme,” Prome Minister Mike Eman a bisa den su prome declaracion riba e situacion di Sint Maarten, despues di pasada di horcan Irma.
E mandatario a bisa cu e informacion ricibi ta indica cu e daño na e infrastructura ta inmenso, entre otro na aeropuerto. Pero tambe ta papia cu hopi cas y edificio mes a sufri daño, y loke cu no tin informacion te cu ayera tardi ta e daño humano. For di diamars caba Prome Minister Eman a reuni cu Comision di Calamidad como preparacion pa e atencion cu mester brinda despues di e pasada di horcan Irma na hermana isla Sint Maarten.
For di momento cu Servicio Meteorologico a indica e ruta di Irma, a cuminsa traha riba e papelnan necesario pa Marina Hulandes y Arumil por duna asistencia. Tin un grupo cu a biaha prome cu e horcan mientras cu diamars a cuminsa preparacion p’asina cu e vuelonan por baha riba e isla, e grupo aki lo sali rumbo pa Sint Maarten. A haci un inventarisacion den Polis, Brandweer, Cuido Medico, y logistica di e asistencia cu por duna. Tin un cantidad di persona cu a inclui den e team cu ta bay brinda ayudo na Sint Maarten. “Mi ta manda palabra di sosten y solidaridad pa Sint Maarten. Mi a combersa cu e prome mandatario di e isla durante mi a expresa nos convivencia cu nan y forsa den loke nan ta bay pasa aden. A informe tambe con nos ta preparando pa brinda ayudo cu cierto cantidad di material y personal.” Sint Maarten, e mandatario a sigui splica, a pasa den mal tempo caba, pero esaki tabata uno cu bientonan hopi pisa y e imagennan cu ta circula ta mustra e consecuencianan di e bientonan fuerte aki. “Nos ta spera cu e daño keda na solamente daño material, y den esey nos por yuda Sint Maarten recupera di dje. Perdida di bida ta algo cu nos kier evita y nos ta desea cu riba e tereno ey tin menos cos di lamenta. Nos tey pa yuda nan.”
Na Hulanda, debi na loke cu a pasa cu Sint Maarten, a dicidi di cancela un debate den Parlamento. Esaki ta un señal con tur den Reino ta convivi cu otro den momentonan dificil.


text:
Kobransa
Ta sosodé ku sierto regularidat ku un kliente ta traha un debe pa despues resultá ku e l’ a bandoná nos isla sin avisá. Si Bo ta un di e kreditornan i a keda pegá ku e gastonan, ta mas ku lógiko ku lo Bo kier tuma sierto medida. Esaki no semper ta fasil i si e debedó ta den eksterior, ta bira mas difisil pa kobra Bo plaka.
Aunke e islanan ku ta forma e Reino Hulandes Karibense (anteriormente konosó komo Antia Hulandés i Aruba) ta forma parti di Reino Hulandes, pa motibu di distansia geográfika Hulanda ta wòrdu konsiderá komo eksterior. Tin biaha asta e Hulandés Europeo i e Hulandes Karibense ta konsiderá otro komo stranhero. Di otro banda e komunikashon entre diferente partinan di Reino ta transkurí di un forma mas simpel kompará ku otro partinan di mundu. Por ehempel, no tin barera di idioma i e leinan ta en gran parti identiko.
Triple A Attorneys ta establesé na Kòrsou. Esaki ta hasi posibel ku e debedónan na Kòrsou I e otro islanan di Reino Hulandes Karibense por wòrdu persigí hurídikamente i di e forma aki por kobra Bo plaka. No ta importá si e debenan a wòrdu hasí na Antia Hulandés, Aruba, Hulanda òf otro parti di mundu. Abogadonan i kolaboradornan di Triple A Attorneys por brinda e servisio di kobransa den henter Reino Hulandes Karibense dor di apliká e prosedura di kobransa na nivel hudisial. Nos abogadonan tin eksperensia amplio den e area di kobransa, lokual generalmente ta kondusí na un resultado positivo.


text:
Den un informe publica pa Human Rights Watch, Israel ta acusa di aplica politica di apartheid of di segregacion racial y persecucion en contra di palestino. E organisacion internacional cu sede di Merca a señala cu e gobierno di Israel a mustra intencion di mantene e dominio di e judionan israeli di e palestinonan
UltimoNoticia:
Ta keda trece conscientisacion riba asuntonan di droga
Prevencion di abuso ta responsabilidad di tur
Proteccion di nos hubentud
Calidad den duna servicio
Abuso ta keda bin den famia
Mester ta disciplina cu diabetes
Factornan di comete un crimen
Negligencia di muchanan
Prome señalnan di persona cu dementia
Efectonan di abuso sexual
Mucha, hoben y adulto cu diabetes tipo 1
Meta di fundacion ta pa hende sinti nan mes na cas
Ta importante pa cada mayor ta envolvi den bida di nan yiu
Mester tin un bon enfoke y claridad den bida
Etapa y señalnan di abuso
Crimen bou di e hubentud
Actividad pa salud ta conta pa tur tipo di hende
Lo sigui traha riba campaña di prevencion
Violencia den famia a subi
Internacional
ONG ta acusa Israel di aplica politica ‘apartheid’ contra di palestino
30/04/202129/04/2021


text: Diasabra marduga a drenta informe di un accidente cu hende herida den caya Buena Vista banda di airport. Mesora a dirigi tanto polis como ambulans na e sitio. Na yegada di e patruya a bin compronde cu un Nissan March tabata biniendo for di nort cu un velocidad intencion pa bay direccion Simeon Antonio, esaki no a logra mirando cu den e bocht prome cu yega Simeon Antonio e chauffeur masculino a perde control di e auto. El a dal den un sero chikito di santo. Na yegada di e ambulans e chauffeur tabata keha di dolor na nek y algun parti di curpa mas. Ambulans a atende e victima na sitio mes.


text:
Gobierno lo introduci un pakete di alivio pa duna sosten na trahado y comerciante
Prome Minister Evelyn Wever-Croes den un yamada di conferencia hunto cu Minister Knops, Premier di Corsou Eugene Rhuggenaath, Premier di St Maarten Silveria Jacobs a discuti e desaroyonan cu Hulanda y e tema financiero y con lo bay financia e efectonan pa loke ta trata Corona Virus. Como paisnan den Reino, cada un ta pasando den reto y dificultadnan cu e crisis actual ta treciendo cu ne. E efectonan di e crisis di Corona Virus ta mes cruel pa Hulanda como pais grandi y pa e islanan den Reino como paisnan chikito.
A yega na cierto palabracionnan y Hulanda a ofrece su disponibilidad pa yuda busca fondonan financiero a traves di Union Europeo como tambe yuda busca fiansa na interesnan faborabel riba mercado internacional pa asina no solamente nos cubri e gastonan cu e virus mes ta ocacionana sino pa brinda asistencia na esnan cu tin mester.
Prome Minister a enfatisa cu ta hopi importante pa Aruba pasa e Presupuesto 2020 prome pasobra sin e presupuesto, no lo por bay presta placa riba mercado internecional. Presupuesto 2020 ta na Parlamento.
Den e Presupuesto 2020 Gobierno lo inclui un pakete di alivio basa riba dos aspecto cualnan ta e sosten pa e trahado y e sosten na e comerciantenan cu lo wordo afecta pa e crisis aki.
Prome Minister a duna di conoce cu pa motibo di e circumstancia nobo di e crisis di Corona Virus, Gobierno di Aruba a tuma e decision pa elimina henter e pakete di Reforma Fiscal for di Presupuesto 2020. Por lo pronto, tur e cambionan cu Reforma Fiscal lo mester a bin cu ne, lo no sigui mientras cu Gobierno aworaki lo pone atencion na e crisis y enfoca riba con lo bay yuda comercio y ciudadanonan.
Prome Minister a enfatisa cu lo mester bay corta gasto tambe den e presupuesto. “Pasobra nos ta den tempo di crisis y tur hende mester hala faha mara. Lo bay tuma sacrificio di tur ciudadano di nos pais pa nos pasa door di e crisis aki y surpas’e”.


text:
Diasabra madruga durante un control na Sabana Basora polisnan atento a bin descubri 3 persona sospechoso bon conosi di polis gañando bon drumi na soño den auto. Mesora polis a pidi refuerzo pa asina acerca e auto aki y detene e sospechosonan. Na yegada di e refuerzo mesora nan a acerca nan y a detene tur 3 sospechoso.
5 thoughts on “Durante toque de queda polisnan atento a descubri 3 sospechoso gañando bon drumi den auto na Sabana Basora”
-
Boso mester lebumai di core hiba noticia cu no ta berdad!
E mucha nn a disidi di drumi den nn auto den nn tanta su cura pa evita hanja boet di toke de keda..
I djis paso den pasado nn por a cai sera no kiermen cu nn tin cu keda wordo persigi pa polis como sopechoso paso nn no tin anjas clean sin cai sera.
-
djis stop di tapa of ganja mescos cunan!! pa evita di hanja boet mester keda bo sanka paden!! ganja hende coi kens di drumi den auto,wak nan fashi di malandro!! bai laba sanka!!
-
Zwz nan tin fashi malandro nan ta bzg ta drumi ki bo kje nan bisti?mi ta hpi sigur cu disgur bo no conose nan mes ni sa e storia y bta bay kere 24ora? Un fuente cu no ta creibel at all paso nan ta busca views, nan no ta busca manera di hiba news concreto na pueblo dus hou je mond
-
Malandro nan ta di berda sinta horta co di bisinja asta di nan tanta mes y kibra tanta su cas pa hasi y deshasi lanta contra nan me un tanta pa pa keda siendo nan no mag di ta ey nan mes nan tin nan cas na weg seroe preto seca nan mami of mami ta mucho druk y no ta pone att riba nan mas pesey nn ta bira asina whahahah ai cnjo


text:
KRALENDIJK – James Finies di Fundashon Nos Ke Boneiru Bek a manda un karta habri na tur Nashon Karibense. E ke pone na atenshon di tur Nashon Karibense pa ta konsiente di e situashon aktual ku ta okuriendo riba nos islanan ruman, Aruba, Korsou I Sint Maarten. E gobiernu Hulandes ta malusando e krisis di COVID-19 pa impone un kambio konstitushonal ku ta inaseptabel i inhustu.
Hulanda nunka a laga los di su plan I trajekto pa rekonkista e islanan di Karibe Hulandes ku e meta pa mas alew rekupera poder I influensia geo-politiko I mantene I tene na bista nan plan-pa-gera kontra Venezuela I su reservanan-di-petroli. Hulanda ta probechando lo maximo di e embargo ekonomiko riba Venezuela usando esaki kontra nos islanan pa destrui nos ekonomianan, destabilisa nos gobiernonan, I kontinua pa stap pa stap rekonkista I re-kolonisashon. Korsou ta bao di preshon di gobierno Hulandes I a wordu aisla I hinka den huki pasobra e refeneria ku ta e dunado di trabao prinsipal di Korsou ta den tapara pa wordu sera. Tempu ku Shell di Hulanda a bandona I laga Korsou den un desaster ekonomiko na 1985 I tambe Hulanda a sera Offshore ku tambe tabata otro pila mayo di ekonomia e tempu ey, e mesun PDVSA di Venezuela a reskata Korsou I a tuma e refineria over I opere for di e tempu ey I a stabilisa ekonomia I demokrasia di Korsou. Ku e resiente menasanan di gera kontra Venezuela e gobierno Hulandes a bolbe bek aden, usando e embargo kontra Venezuela I forsa PDVSA pa bandona, atrobe kreando otro kaos ekonomiko. E mesun kos ta e kaso na Bonaire, ku terminal-pa-almenasa petroli BOPEC ta bao di embargo I ku ta propiedat ekslusivo di PDVSA, tambe a wordu ordena pa wordu sera. Tur esaki lo kondusi na mas dependensia di Hulanda.
Asina ku e krisis di COVID-19 a eskala, e gobierno Hulandes lidera pa Sekretario-di-estado Knops, un ex-militar-taktiko usa den e gera di Irak pa su ekspertiso pa operashonan pa sigura I guardia energia I petroli, a fortalese su gara riba e islanan Korsou, Aruba I St Maarten dor impone kondishonan riba e yudansa/fiansa finansiero ku lo forsan pa efektivamente entrega nan outonomia limita I podernan bek na gobierno di Hulanda. Un di e kondishonan ku ta korta den salario di tur empleadonan di gobierno ku lo redusi nan forsa di kompra mas I redusi aktividat ekonomiko ku ya kaba ta den krisis dor di Korona I ku tambe a stop e industria I ekonomia di turismo. Na Korsou, ku un gobierno pro-Hulanda, esaki a kondusi na protestanan ku riba 24 Juni a eskala den disturbionan I insendionan. Komo reakshon e gobierno Hulandes a manda sentenares di militar pa wordu usa kontra e pueblo di Korsou I posiblemente den un proksimo paso den un konflikto arma kontra Venezuela.
Na St Maarten e sekretario di estado Knops a usa e mesun taktikanan militar Hulandes di ekstorshon pa forsa nan tambe pa firma I entrega outonomia I podernan bek na e gobierno Hulandes, tur den nomber di ayudo/fiansa pa COVID-19
Na Aruba, e gobierno ku a mantene firme kontra e intervenshon agresivo Hulandes a wordu pone lomba kontra muraya I ta bao di menasa, ayera 6 di Juli, ora ku nan risibi for di Den Haag un dokumento konteniendo 218 pagina ku 18 medidanan dikta pa e Hulandesnan pa bini na vigor i ku lo impone un institushon no-demokratiko di supervishon- finansiero ku lo para riba nan mes gobierno I demokrasia, I ku lo elemina nan outonomia. E medidanan aki lo mester ta vigor prome ku fin di siman aki si no Hulanda lo suspende stop tur ayuda/fiansa finansiero mesora si no kumpli.
Mientrastanto ku na Sint Eustatius e mesun Sekretario di estado Knops a destitui e gobierno, I no tin un gobierno demokratiko ya kaba pa tres anja, I un gobernado apunta pa Hulanda ta gobernando I no tin perspektiva ki tempu lo tin elekshon pa restora demokrasia.
Na Bonaire, ku ya kaba a wordu ilegalmente aneksa I ta bao di dominio I gobernashon Hulandes desde 10-10-10, e gobierno Hulandes a posee di tur entrada di impuesto di suidadanonan Boneriano I e gobierno lokal no tin akseso na sennan di belasting di e pueblo I no por disidi riba nan ni por pidi o hanja kuenta I responsabilidat riba esaki di gobierno Hulandes. E mesun gobierno Hulandes aki awor ta usa e krisis di COVID-19, invertiendo hopi sen den RCN su Public Relations pa promove propaganda-falsu ku Hulanda ta yudando Bonaire I promove esaki riba e otro islanan Korsou ku Aruba pa destabilisa nan gobiernonan I dividi nan pueblo, ku si nan ta bao di dominio I gobierno Hulandes, nan lo risibi yudansa pa COVID-19 sin kondishon meskos ku Bonaire.
Nos ta hasi un yamada riba tur nashon Karibense pa kondena I yuda nos para e agreshon Hulandes kontra nos pueblonan Karibense, pasobra si e Hulandesnan logra nan meta, Karibe nunka mas lo por ta un zona di paz.
E re-kolonisashon di Karibe I Amerikas lo wordu pone den marcha I e destabilisashon I divishon lo plama over di henter Karibe I Americas, pasobra e Hulandesnan-Oropeo lo ta presente den tur plataformanan di Karibe I Amerika Latino I lo kontinua ku nan plan. Dikon e asuntu aki ta di suma importansia pa Karibe kompleto, ta pasobra Aruba, Korsou I Bonaire (islanan ABC) ta menos ku 15 miya for di kosta Venezolano I lo wordu usa ora ku e gera-ekonomiko di Merka kontra Venezuela sostene pa Hulanda desaroya bira un konflikto arma ku lo destabilisa henter region I pas den Karibe.
DUTCH GOVERNMENT IS USING COVID-19 CRISIS TO EXTORT, DESTABILIZE, AND RECAPTURE THE AUTONOMOUS COUNTRIES CURACAO, ARUBA, AND ST. MAARTEN
KRALENDIJK – We want to bring to the attention of all Caribbean nations to be aware of the present situation that occurring on our sister islands, Aruba, Curacao and Sint Maarten. The Dutch government misusing the COVID-19 crisis to impose a constitutional change is unacceptable and unjust.
The Netherlands did not give up their set out path to reconquer the Caribbean Dutch islands with the aim to further regain geopolitical power and influence and keeping their prior war-plan against Venezuela and its oil-fields in eyes-sight. The economic embargo on Venezuela is exploited by the Dutch government to the max against our islands to break down our economies, destabilize our governments, and continue their step by step reconquest and re-colonization of its Caribbean islands. Curacao is under siege of the Dutch government as the refinery the main employer and main economic pillar is about to close. . When the he Dutch Shell left Curacao in an economic disaster in 1985, and the Dutch closed down the Offshore Business, the same Venezuelan PDVSA rescued Curacao and took the refinery over and operated its since then and stabilized Curacao economy and democracy. With recent threats of war against Venezuela, the Dutch government came back in, using the economic embargo against Venezuela and forced PDVSA to leave again, creating a economic chaos. The same case on Bonaire, with the oil-storage-terminal BOPEC is under embargo, which is wholly owned by PDVSA is also directed to be closed next. All this will lead to more dependency on Holland.
As COVID-19 broke out, the Dutch-government lead by the Dutch State-Secretary Mr. Knops, an ex-tactical-military used in Iraq war for his expertise for the energy & oil securing operations, has strengthened his grip on the islands of Curacao, Aruba, and St. Maarten by imposing conditions on the financial aid which forces them to effectively surrender their limited autonomy and governmental powers back to The Hague government. One of the conditions is a salary cut for all government workers which will further reduce their spending power and thus reduce economic activity in a country already in crisis because of the Corona that took out the tourism-industry-economy. On Curacao, with a pro-Dutch government, this led to protests on June 24 escalating into riots and arson. In a reaction, the Dutch government sent hundreds of military personnel to be used against the people of Curacao and possibly for a next step in an armed conflict with Venezuela.
On St. Maarten, State-Secretary Knops used the same Dutch military extortion tactics forcing them also to sign and surrender autonomy and powers back to the Dutch government, all in the name of Covid-19 aid.
On Aruba, the government which has hold so far strong against the Dutch aggressive intervention was put against the wall, threatened, yesterday, July 6, when they received from The Hague a 218 pages document containing 18 measures dictated by the Dutch to be in effect and to impose a non-democratic Dutch financial-supervision above their own government and democracy, eliminating their autonomy. These measures have to be in place before the end of week otherwise the Dutch will cease all financial aid per direct.
Meanwhile on Sint Eustatius, where same State-secretary Knops deposed the government, and has no democratically elected government for three(3) years already, and a Dutch appointed governor is ruling in charge and elections to restore democracy are nowhere in sight.
On Bonaire, already illegally annexed and under Dutch rule since October 10, 2010, the Dutch government has possessed all tax-earnings from Bonaire citizens and the local government has no access to their people’s tax-money and cannot decide on it nor can it request or get accountability on it from the Dutch government. This same government now used the Covid-19 crisis, poured lots of money into the RCN, a Dutch civil service Public Relations institution to promote false-propaganda that Holland is helping Bonaire and promote on the other islands Curacao and Aruba destabilization and of the governments and division of the people, that if they are under Dutch rule, they will receive Covid-19 aid without conditions, just like Bonaire.
We call on all Caribbean nations to condemn and help us stop this renewed Dutch aggression towards our Caribbean people, because if they succeed, the Caribbean will never be peaceful again. Why this is important for all Caribbean, is because Aruba, Curacao and Bonaire, ABC-islands are less then 15 miles off the coast of Venezuela and will be used when the US economic-war against Venezuela backed by Holland will develops into a armed conflict that will destabilize the region and peace of the Caribbean.


text:
Presidente di Conseho Electoral ta informa comunidad di Aruba lo siguiente.Carchi di votoRiba e carchi di voto cu tur persona cu derecho di voto lo mester a ricibi awe caba, e biaha aki lo tin un QR code.
E QR code aki ta pa yuda e eficiencia di e proceso di registra un persona cu a presenta pa vota. Esaki normalmente ta sosode na man den e Registro di votado di cada urna.
Despues di e proceso di identificacion y registracion, un votado ta haya e stembiljet for di e Presidente di Urna, cu mescos cu semper ta blanco y no tin di ningun forma un conneccion cu e identidad di e votado.
E votado ta bay cu e stembiljet den e hoki y ta marca cu e potlood cora e candidato cu e kier duna su voto, y despues ta dobla su stembiljet y deposita esaki den e buzon.
Sugerencia di orarioDebi na Covid-19 y pa evita aglomeraccion, preparacionnan a wordo haci di antemano. Pa e motibo aki riba e carchi di voto e biaha aki tambe tin un orario cu ta wordo sugeri pa yega na e urna electoral.
Ora mayoria di persona acudi na e urna riba e ora di sugerencia, lo por evita cu tin aglomeracion durante e dia di eleccion na e urnanan. Esaki ta importante pa evita contagio di coronavirus.
Tene bon cuenta cu esaki ta un sugerencia y NO un obligacion. Si no ta posibel pa e votado yega na e urna na e ora sugeri, por acudi na urna libremente entre 8’or di mainta y 7’or di anochi.
Si tin diferente persona cu ta biba hunto cu orario diferente, ta recomenda pa yega hunto riba e ora di sugerencia di e persona cu ta mas conviniente pa esnan cu ta biba hunto.
Registro di votadoDecision a wordo tuma cu no lo duna e partidonan politico copia di e registro di votado cu tur informacion personal y sensitivo di 70281 votado. E rason tras di e decision aki ta, cu ademas cu e no ta necesario pa e control cu lo mester a sosode antes ora technologia di identificacion no tabata tan avansa y e partidonan tabata tin un control social den bario, cu Pedro no ta Pablo, e registro aki ta contene informacion personal sensitivo di 70281 votado, cu ta ser acumula pa e servicio di Censo di pais Aruba.
Pa un bon organisacion di nos eleccion, control di identidad di e votado cu ta yega urna electoral, y uso di e derecho di voto solamente un biaha, no tin necesidad di sosten di checkers manera antes.
Uso di identificacionnan moderno y uso di Registronan electronico moderno y technologia certifica y avansa ta garantisa e proceso confiabel di eleccion y ta percura pa esaki, y ta den man di e Presidente y miembronan di urna.
Ora comparti e informacion personal aki cu un partido politico, ta perde di bista kiko exactamente ta e forma y limite di uso di e data sensitivo aki. Uso inapropia y contra nos derecho constitucional di voto liber, por ehempel busca un hende na su cas cu no a yega urna ainda, pa esnan cu haya e data aki den nan man ta sumamente facil.
Uso y analysis di e informacion personal mas sofistica cu esaki tambe lo ta posibel. E derecho di proteccion di data personal ta un derecho fundamental di sernan humano cu te cu aña 2017 no tabata tin proteccion di derecho internacional y legal mes fuerte cu awe.
Ta responsabilidad moral di Gobierno di Aruba, di Conseho Electoral y di Censo pa minimalisa entrega di data personal di e populacion na tercera partidonan si esaki no ta necesario pa buena marcha di un proceso y den esaki pa e proceso electoral.
Traspaso di e data no ta necesario pa un buena marcha den e eleccion manera nos por wak esaki na otro paisnan den Reino por ehempel Bonaire, St Maarten y Hulanda. E control por sigui den buena marcha cu of sin e presencia di checker paso tur hende sa cuanto votado tin na cada urna.
Finansas partido politico y candidato riba listaConforme e ley pa partidonan politico, desde prome di januari 2021 partidonan politico mester duna cuenta di nan finansas na un Comision finansas partidonan politico (Commissie financiën politieke partijen).
E presidente di Conseho Electoral ta presidente di e Comision aki. Alrededor di eleccion candidatonan riba lista y partidonan politico mester duna cuenta na e Comision di locual nan a haya di nan sponsornan y donadornan.
E Comision finansas partidonan politico a notifica e partidonan politico y candidatonan riba lista di nan obligacionnan y lo publica e informacionnan aki via di e website di Censo bou di e link Verkiezingen 2021 pronto.


text:
Compara cu 2019 AUA Airport a recupera 65% di e cantidad di pasaheronan cu a sali for di Aruba durante April y Mei 2021, 136,103 pasahero a sali for di Aruba durante April y Mei 2021 Aruba Airport Authority N.V. (AAA) ta raporta riba e prestacion di AUA Airport pa e lunanan April y Mei 2021; dos luna excepcional desde e inicio di e pandemia na Maart 2020.
Na April y Mei 2021, AUA Airport a procesa respectivamente 65,651 y 70,452 pasahero cu a sali for di Aruba. April a conose 40% mas pasahero compara cu Maart y Mei a conose 7% mas pasahero compara cu April. Durante e ultimo 2 lunanan AUA Airport a recupera 65% di e cantidad di pasahero cu a wordo procesa durante e mesun lunanan na 2019.
Den e lunanan April y Mei 2021, 120,320 pasahero a biaha pa Merca, 7,131 a biaha pa Europa, 2,468 a biaha pa Antiyas Hulandes y 6,184 pasahero a biaha pa Latino America. E cantidad total di pasahero cu a sali for di Aruba durante April y Mei ta 69% mas hopi di loke a wordo premira pa e periodo aki.
Un averahe di load factor di pasaheronan cu ta sali for di Aruba (PLF) (cantidad di asiento ocupa na momento cu avion sali for di AUA Airport) pa e mercado Mericano di 71% (*) a wordo raporta durante e lunanan di April y Mei 2021, mientras cu e PLF averahe pa tur mercado tabata 68% durante e mesun temporada (en comparashon cu 2019 unda e PLF averahe di 85% a wordo alcansa).
(*Excluyendo “de-densification” di avion pa April – desde Mei aerolineanan no ta blokiando asiento mas abordo di avion)Durante e ultimo 2 lunanan, AUA Airport a atende un averahe di 23 buelo pa dia, bahando di 35 buelo pa dia durante e mesun temporada na 2019.
Durante e mesun periodo na 2020 AUA Airport a atende solamente 27 buelo ora cu frontera tabata sera pa operacionnan comercial.Basa riba e ultimo informacionnan ricibi, AUA Airport awo ta spera di recupera 60% di trafico pa 2021 en comparashon cu 2019 door di yega aproximadamente 760K pasahero cu lo sali for di Aruba. Esaki lo nifica un aumento di 77% compara cu 2020 unda cu a procesa un total di 430K pasahero cu a sali for di Aruba.


text:
Internacional: 28 september 2022 rond di merdia horcan Ian a touch tera di Florida, pa ta precies na Lee County como un horcan categoria 4 cu biento nan di mas o menos 240 km/u. Tur caya nan ta practikamente bou awa y cu biento duro. Lo spera cu e horcan lo causa hopi daño materiaal na casnan y negoshinan.
Te cu awo tin mas di 800.000 cas sin coriente. Mayoria hende a purba busca refugio for di e horcan buscando un camber den hotel cu a pone mayoria di e hotel nan ta full y no tin mas camber bashi. Nos lo keda duna update di con e situacion ta sigui
Manera cu e horcan Ian a touch tera na Florida varios caminda a raporta daño significante di structuranan e.o na Cape Coral y a bati un alarma di emergencia. Tambe American Airlines a expande su fee adicionalmente pa esnan cu ta biaha di Georgia Nort Carolina pa Sur Carolina debi na e horcan.
E director di emergencia na Florida a informa e residentenan cu no a evacua busca manera pa refugia debi na e monster di horcan.